description: Jüri Ratas tegi kõvasti trenni ja saigi aasta lõpuks peaministriks. Esimese aprilli treening Pirita metsas. - DELFI

title: SUURES PILDIS: Jüri Ratas tegi kõvasti trenni, Ilves viskas pintsaku nurka, Kaljulaid alustas merereisiga, Regula reisis vapralt edasi ja mõndagi muud paeluvat. See on fotograaf Priit Simsoni 2016 aas

maintext:
Jüri Ratas tegi kõvasti trenni ja saigi aasta lõpuks peaministriks. Esimese aprilli treening Pirita metsas.
Sten Tamkivi Foto: Priit Simson
Praeguse Okupatsioonide muuseumi nõukogu liige Sten Tamkivi näeb muuseumit kui mõttemaailma start-upi. 2018. aastast kannab muuseum nime Vabamu.
nädal pildis 22-26.02 Foto: Priit Simson
Toomas Hendrik Ilves jagas oma viimased ordenid. Hendrik Toompere soovis, et tema teenetemärgi miniatuur kinnitataks kõrva.
Depoo turu avamine Foto: Priit Simson
Kuna legendaarne Balti Jaama turg suleti rekonstrueerimiseks, siis alustas tööd, pisukese hilinemisega, ajutine Depoo turg.
Toomas Hendrik Ilvese plaadi esitlus Helsingis Foto: Priit Simson
T. H. Ilves võttis viimast ametiaastat pisut vabamalt. Helsingis oma lemmiklugudega plaadi esitlusel viskas ta pintsaku nurka ja tõmbas tagi üll.
Russalka Foto: Priit Simson
Kas Russalka on Reidi teeks valmis? Uuriti igast küljest ja nenditi, et skulptuuri tervis on igati korras.
Parvlaev Regula Foto: Priit Simson
Kuna ükski uus parvlaev saarte ja mandri vahele ei jõudnud, siis asendus tuli Leedo käest. Reisijad ei teinud sellest suurt numbrit, peaasi, et üle saab.
SEB Tallinna maraton 2016 Foto: Priit Simson
SEB Tallinna maratoni start.
President Kersti Kaljulaidi visiit Soome Vabariiki Foto: Priit Simson
Värske president esimesel riigivisiidil Soome. Kersti Kaljulaid otsustas kasutada transpordivahendiks praami. Kuna ei olnud tegemist reareisijaga, siis kutsuti ka kaptenisillale.
Piret Krumm Foto: Priit Simson
Piret Krumm ja tema perekonna pärandus VAZ-2101. Tegemist ei ole suveniiriga, vaid igapäevase sõiduvahendiga.
Peaministri Umbusaldamine Foto: Priit Simson
Peaministri tool kõikus kuni läkski ümber.


description: President Kersti Kaljulaidi välisnõunik ning pikaaegne diplomaat Kyllike Sillaste-Elling leiab, et USA valimiste nn häkkimise juhtum avaldab USA-Vene suhetele mõju, kuna diplomaatide väljasaatmine on üsna tõsine samm. - DELFI

title: President Kaljulaidi julgeolekunõunik USA-Vene suhetest: diplomaatide väljasaatmine on üsna tõsine samm

maintext:
President Kersti Kaljulaidi välisnõunik ning pikaaegne diplomaat Kyllike Sillaste-Elling leiab, et USA valimiste nn häkkimise juhtum avaldab USA-Vene suhetele mõju, kuna diplomaatide väljasaatmine on üsna tõsine samm.
USA välisministeerium kuulutas eile persona non gratadeks 35 Vene diplomaati ja neile anti allikate väitel 72 tundi maalt lahkumiseks. President Barack Obama sõnul oli see üks vastusammudest Venemaa-poolsele häkkimisele segamaks USA valimistulemusi.
"Teil on õigus, et diplomaatide väljasaatmist seostatakse tihti külma sõjaga, kuigi seda on juhtunud üsna sageli ka viimastel aastatel. Sammuna on see üsna tõsine (eriti kuna väljasaadetavate arv on suur)," ütles Eesti presidendi Kersti Kaljulaidi välisnõunik Sillaste-Elling Delfile.
"Kindlasti avaldab see mõju USA-Vene suhtele. Venemaa oli muidugi ka enne eilseid otsuseid USA poolt sanktsioneeritud riikide nimekirjas, nüüd on juba kehtivatele sanktsioonidele lisandunud mõningad täiendavad meetmed," lisas Sillaste-Elling.
Presidendi nõuniku sõnul kinnitasid ka ju Eestit hiljuti külastanud senaatorid, et USA käsitleb häkkimisjuhtumit rünnakuna demokraatia vastu - mitte ainult sekkumisena USA siseasjadesse.
"Häkkimise juhtum peaks olema kõikidele USA liitlastele ja partneritele tõsiseks õppetunniks ja hoiatuseks," leiab Sillaste-Elling.

fasttext_language: et


description: Post-truth-ühiskond (tõejärgne/tõepõhjata ühiskond) areneb edukalt. Otsesele valetamisele lisandub tungiv soovitus eirata fakte. - DELFI

title: Uudised, mis ei pääsenud 2016. aastal esiküljele

maintext:
Post-truth-ühiskond (tõejärgne/tõepõhjata ühiskond) areneb edukalt. Otsesele valetamisele lisandub tungiv soovitus eirata fakte.
Novembri teises pooles täheldasid ilmastiku-uurijad kasvava hämmastusega, kuidas Arktikasse ei taha talv kuidagi jõuda. 19. novembril mõõdeti seal keskmiselt 20 kraadi soojem ilm, kui sellisel aastaajal peaks olema. Teadlased hoidsid novembris pöialt (või palusid jumalat), et talv siiski Arktikasse tuleks, kuid just äsja, kolm päeva enne jõule, kirjutas Washington Post, et asi on läinud veelgi hullemaks. Põhjapoolusel on peaaegu sulailm.
Normaalsel aastal peaks jääkate praegu mühinal kasvama, aga see ähvardab hoopis veelgi väiksemaks ja õhemaks sulada. Anomaalia ohustab mitte ainult jääkarusid. Mida vähem jääd ja mida rohkem vaba ookeani, seda enam salvestub selles piirkonnas päikesesoojust. Jää ja lumi peegeldavad päikesekiirgust peaaegu kolm korda tõhusamalt kui vesi või tundrasamblik


description: Vene uudisteagentuuri Ria Novosti teatel leiti Mustast merest mitu Vene kaitseministeeriumi lennuki pardal hukkunut, kellel oli seljas päästevest. - DELFI

title: Ria Novosti: mitmel Vene lennuki pardalolnul oli seljas päästevest

maintext:
„Inimesed olid päästevestides, valmis evakuatsiooniks,“ sõnas päästeoperatsiooniga kursis olev allikas.
Some passengers found in lifejackets in Black Sea, reports RIA Novosti. Picture now becoming clearer + terrorism - presumably - less likely
— Oliver Carroll (@olliecarroll) December 26, 2016


description: Tartus läks koerajalutajate vahel nii tõsiseks tüliks, et buldogi jalutanud mees lõi labradori jalutanud naise oimetuks. - DELFI

title: Labrador ründas buldogit, buldogi omanik lõi labradori jalutanud naise oimetuks


description: 29. detsembri varahommikul tungis 56-aastane alkoholi tarvitanud mees Põdrala vallas Lõve küla eramus tüli käigus noaga kallale tuttavale 43-aastasele mehele. - DELFI

title: Valgamaal tungis noaga mees tuttavale kallale


description: Küberkaitsefirma Crowdstrike teatas neljapäeval, et häkkerirühmitus Fancy Bear jälgis aastatel 2014-16 pahavara abil Ukraina suurtükipatareide asukohta. - DELFI

title: Crowdstrike: häkkerid edastasid Ukraina suurtükkide asukoha Vene armeele, sama pahavaraga rünnati hiljem USA demokraate


description: Jaapani peaminister Shinzo Abe tegi koos USA presidendi Barack Obamaga teisipäeval sümboolse visiidi Pearl Harborisse, kus mälestas Jaapani Teise maailmasõja aegse rünnaku ohvreid ja lubas, et tema riik ei pea enam kunagi sõda, vahendab Reuters. - DELFI

title: FOTOD: Peaminister Abe lubas Pearl Harboris, et Jaapan ei pea enam kunagi sõda

maintext:
Jaapani peaminister Shinzo Abe tegi koos USA presidendi Barack Obamaga teisipäeval sümboolse visiidi Pearl Harborisse, kus mälestas Jaapani Teise maailmasõja aegse rünnaku ohvreid ja lubas, et tema riik ei pea enam kunagi sõda, vahendab Reuters.
„Ma avaldan siirast ja igavesti kestvat kaastunnet siin elu kaotanute hingedele ning kõigu vaprate meeste ja naiste vaimudele, kelle elud võttis sõda, mis algas just selles kohas,“ ütles Abe.
„Me ei tohi sõjaõudusi kunagi korrata. See on pühalik tõotus, mille Jaapani rahvas on andnud,“ lisas Abe.
Jaapan ründas Pearl Harborit torpeedolennukite, pommitajate ja hävitajatega 1941. aasta 7. detsembri hommikul, lootes purustada seal seisnud USA sõjalaevad ja hävitada nii USA jõud Vaiksel ookeanil.
Abe ei vabandanud rünnaku eest, mis oleks ärritanud tema konservatiivseid poolehoidjaid kodumaal, kelle väitel sundisid Jaapanit sõjategevust alustama USA majandussanktsioonid.
„See visiit Pearl Harborisse oli mõeldud sõjas hukkunute hingede lohutamiseks, mitte vabandamiseks,“ ütles Jaapani valitsuskabineti peasekretär Yoshihide Suga Tokyos.
Obama, kes varem sel aastal külastas esimese USA presidendina Hiroshimat, millele USA 1945. aastal tuumapommi viskas, nimetas Abe visiiti „ajalooliseks žestiks“, mis oli „meeldetuletus selle kohta, et isegi sügavaimad sõjahaavad võivad anda teed sõprusele ja püsivale rahule“.
Loe veel
Abest sai esimene Jaapani peaminister, kes on külastanud USS Arizona memoriaali, mis on ehitatud uputatud lahingulaeva USS Arizona jäänustele. Kolm Jaapani peaministrit, sealhulgas Abe vanaisa, on teinud Pearl Harboris vaiksed peatused 1950. aastatel.


description: Täna pärastlõunal tehti pommiähvardus Rimi poodidele Lääne- ja Ida-Eestis, mistõttu otsiti läbi Pärnu, Kuressaare, Haapsalu ja Jõhvi kauplused. - DELFI

title: FOTO: Rimi poed said Lääne- ja Ida-Eestis pommiähvarduse, mitu kauplust evakueeriti


description: Vene armee Aleksandrovi nimelise laulu- ja tantsuansambli koori kõik liikmed peale kolme olid täna varahommikul Sotši lähedal Musta merre kukkunud Vene sõjaväe transpordilennukil. Kõik lennukil olijad on hukkunud. - DELFI

title: Vene armee koori liikmetest jäi ellu vaid kolm inimest, hukkus ka neli baleriini


description: Tuukrid leidsid Venemaa kaitseministeeriumi lennuki Tu-154 allakukkumispaigast Mustas meres ühe pardasalvesti, mis toodi veest välja, teatas kaitseministeerium TASS-i vahendusel. - DELFI

title: Leiti Musta merre kukkunud Vene kaitseministeeriumi lennuki must kast


description: Riik hoiab naiste tugikeskuste toetuse vähendamisega kokku, eirates nii aga ohvriabi seadust ning jättes vägivalda kogenud naised ilma igakülgsest abist. Eesti Naiste Varjupaikade Liit nõuab sotsiaalministeeriumilt vastuseid. - DELFI

title: Naiste varjupaigad: riik hävitab kümme aastat ehitatud naiste tugikeskuste süsteemi


description: Suurema osa oma elust plastikämbris elama pidanud raske puudega Nigeeria tüdruk Rahma Haruna, kelle jäsemed pärast kuuendat elukuud enam ei kasvanud, suri esimesel jõulupühal. - DELFI

title: Peaaegu kogu elu plastikkausis olnud tüdruk suri esimesel jõulupühal


title: SUURES PILDIS: Rauno Volmari aasta 2016 - justiitsminister jäi kongi luku taha ja Edgar Savisaarel oli veel põhjust tähistada

maintext:
.
Üldiselt kulgeb elu Krimmis Krasnodarka eesti külas aeglaselt, ent koduloomad teevad vahel lausa ootamatult krapsakaid liigutusi. Tagaplaanil maja, kus on hulga eestlaste seas võõrustatud ka president Arnold Rüütlit.
Tallinna vangla nurgakivi asetamise tseremoonia Foto: Rauno Volmar
Rae vallas pandi Tallinna vangla nurgakivi ja pidulikule sündmusele lisas vürtsi vahejuhtum, kus üks minister teise kogemata kohale toodud näidiskongi lukustas. Paraku venis väike kollegiaalne nali pikemaks, kui planeeritud, sest kongi võtit ei olnud kellelgi kohe käepärast ning seda tuli minna otsima.
Tallinna vangla nurgakivi asetamise tseremoonia Foto: Rauno Volmar
Justiitsminister Urmas Reinsalu veetis aega vanglanaril jalgu kõigutades
EV98 Presidendi vastuvõtt Foto: Rauno Volmar
Vabariigi President ja proua Ieva Ilves Estonia kontserdisaalis vabariigi aastapäeva vastuvõtu avatantsul
Dimitri Klenski Foto: Rauno Volmar
„Sa oled tõrjutud, sind ei ole vaja, sa oled tühi koht,“ rääkis Dimitri Klenski Eesti Ekspressi intervjuus. „Nende jaoks olen ma kasutu. Nad ütlesid pärast pronksiööd minu kohta argpüks. Ja miks? Sest mina ütlesin pronksiööl, et peab seadusi järgima."
Amsterdami EM kergejõustikus Foto: Rauno_Volmar
Valus kaotus.
Kergejõustiku Euroopa meistrivõistlustel Amsterdamis jäi Ksenija Balta naiste kaugushüppes esimesena medalita, seejuures hüppas Balta sama kaugele kui pronksi võitnud Saksamaa esindaja
Gerd Kanteri lõppvõistlus Amsterdamis Foto: Rauno_Volmar
Gerd Kanteri rahulolu on mõistetav - Amsterdami EM-il võidetud pronks oli tema karjääri 11. tiitlivõistluste medal
Riho Sibul Foto: Rauno Volmar
Tee on ikka tähtsam kui kohale jõudmine, tõdes Riho Sibul LP intervjuus. Ultima Thule esimene kontsert toimus just siin - nüüdseks lagunenud linnahallis
Valimiskogu 2016 Foto: Rauno Volmar
Redel jäi lühikeseks - Allas Jõksist tänavu Eesti presidenti ei saanud
Valimiskogu 2016 Foto: Rauno Volmar
Pettunud Siim Kallas.
Estonia kontserdisaalis toimunud valimiskogus jäi president valimata
Valimiskogu 2016 Foto: Rauno Volmar
LUSTI LAIALT. Estonias toimunud presidendivalimistel lõi Edgar Savisaar vahuveiniklaase kokku oma viimaste ustavate jüngritega. Tema kõrval istub Oudekki Loone, tolle kõrval Olga Ivanova. Nende vastas seljaga Peeter Ernits.
Presidendivalimised Riigikogus Foto: Rauno Volmar
Eesti sai uue presidendi.
Riigikogu valis Kersti Kaljulaidi Eesti uueks riigipeaks ja meie ajaloo esimeseks naispresidendiks
Jüri Arrak Foto: Rauno Volmar
80. sünnipäeva tähistanud Jüri Arrak LP intervjuus:
"Maailm hakkab liiga tihti jälle sõdade poole kalduma. Vaata, on üles kasvanud põlvkonnad, kus mehed tahavad jälle madistada. See on instinkt."
Taustal maal "Karje öösse" 2007


description: 11. detsembril Rumeenia parlamendivalimised võitnud sotsiaaldemokraatlik partei esitas kolmapäeval peaministrikandidaadiks Sevil Shhaideh´. - DELFI

title: Rumeenia saab ilmselt esimese naispeaministri, kes oleks ka riigi esimene moslemist valitsusjuht

maintext:
11. detsembril Rumeenia parlamendivalimised võitnud sotsiaaldemokraatlik partei esitas kolmapäeval peaministrikandidaadiks Sevil Shhaideh´.
52-aastane Shhaideh on vähetuntud poliitik, kes on varem töötanud regionaalarengu ministrina. Tema kandidatuur tuli vaatlejatele üllatusena. Sotside juht Liviu Dragnea mõisteti eelmisel aastal valimisvõltsingus süüdi ja kannab tingimisi karistust. President Klaus Iohannis on öelnud, et valitsusjuhiks sobib vaid puhta minevikuga inimene.
„Shhaideh´ valimine näitab, et Dragnea hakkab valitsust kontrollima, ilma et ta selle tegude eest otseselt vastutaks,“ ütles politoloog Sergiu Miscoiu ajalehele New York Times. „Kuna kandidaadil ei ole otseselt plekki küljes, ei ole Iohannisel ametlikku põhjust teda tagasi lükata.“
Kandidatuuri peab esmalt heaks kiitma president ja seejärel parlament, kus sotsid ja koalitsioonipartner Liberaalide ja Demokraatide liit hoiavad vajalikku hääleenamust. Tõenäoliselt toimub hääletus juba sel nädalal.
Lisaks sellele, et Shhaideh´st saaks ametissekinnitamisel esimene Rumeenia naispeaminister, oleks türgi vähemusse kuuluv poliitik riigi esimene moslemist valitsusjuht. Ta on abielus Süüria ärimehega ja neile kuulub Süürias kinnisvara.
Loe veel
Politoloog Paul Ivan ütles New York Timesile, et pole põhjust arvata, et otsus kuidagi islami rolli ühiskonnas mõjutaks. „Rumeenia moslemid on türklased ja tatarlased, kes praktiseerivad väga mõõdukat islamit,“ selgitas Ivan. „Nad on elanud rohkem kui sajandi mitteislamistlikus riigis, sealhulgas sotsialistlikus režiimis. Shhaideh´ puhul torkab silma, et ta ei kanna pearätti.“
Samas märkis politoloog, et kindlasti tekitab moslemi tõus peaministriks osades valijates vastumeelt. Sellega on vähemuste käes mõlemad tähtsamad poliitametid, kuna president Iohannis on saksa juurtega protestant. Enamik Rumeenia elanikke on õigeusklikud.


description: "Nii nagu presidendipoolne kiriku vältimine sunnib teda ja paljusid teisi agnostikuid ja ateiste üha uuesti usuteemade juurde pöörduma, nii annab ka eitus võimaluse imetleda Jumalat," leiab Harkujärve kogukonnakiriku vaimulik Avo Üprus, kommenteerides president Kersti Kaljulaidi öeldut, et jõulude ajal ei pea tingimata kirikusse minema. - DELFI

title: Harkujärve kogukonnakiriku vaimulik: presidendi kiriku vältimine sunnib teda üha uuesti usuteemade juurde tulema


description: Tallinna-Pärnu maanteel Ääsmäe kandis põrkasid täna õhtul kokku reka ja sõiduauto, liiklus on sündmuskohal häiritud. - DELFI

title: FOTOD SÜNDMUSKOHALT: Tallinna-Pärnu maanteel põrkasid kokku reka ja sõiduauto, liiklus on häiritud


description: Venemaa föderaalne julgeolekuteenistus (FSB) käis täna pärastlõunal välja neli versiooni, mis võis põhjustada Vene kaitseministeeriumi lennuki allakukkumise Musta mere kohal. - DELFI

title: FSB käis välja neli sõjaväe lennuki allakukkumise võimalikku põhjust

maintext:
FSB kahtlustab võimalike põhjustena võõrkeha sattumist mootorisse, madala kvaliteediga kütust, piloodi eksimust ja lennuki tehnilist riket, vahendab TASS.
Julgeolekuteenistuse teatel ei ole praegu põhjust kahtlustada terrorirünnakut.
RIA Novosti also publishing picture showing place the military plane crashed into the Black Sea pic.twitter.com/KMPJP6LyqB
— Oliver Carroll (@olliecarroll) December 26, 2016


description: Eile õhtul puhkes väike tulekahju Tatari tänava Uuskasutuskeskuse majas. - DELFI

title: FOTOD: Tatari tänava Uuskasutuskeskuse maja katus süttis torutööde käigus


description: Vanni uppumine on suurem oht kui terrorirünnakus hukkumine, kirjutas Economist. - DELFI

title: GRAAFIK: Suurimad terrorirünnakud läänemaailmas


description: Valgamaal Tõrva lähistel põrkasid täna kella poole kahe ajal kokku kaks sõduautot. Keegi õnneks viga ei saanud, kuid liiklus oli sündmuskohal mõnda aega häiritud. - DELFI

title: Valgamaal põrkasid kokku sõiduautod Audi ja Saab


description: Brasiilia politsei kahtlustab, et Rio de Janeiros põlenud autost leitud surnukeha võib kuuluda Kreeka suursaadikule Kyriakos Amiridisele, kes kadus kolm päeva tagasi, teatas kohalik Globo TV. - DELFI

title: Brasiilia politsei usub, et Rios põlenud autost leitud surnukeha kuulub Kreeka suursaadikule


description: President Kersti Kaljulaidile on saabunud hulgaliselt jõulu- ja uusaastakaarte nii Eestist kui välismaalt. Suur osa tervitusi jõuab riigipeani alles uue aasta esimese kuu jooksul. - DELFI

title: DELFI FOTOD: President Kaljulaidile on saatnud pühadekaardi nii Leedu president kui Auschwitzi muuseum


description: Mida tõi Eesti ja maailma uudistesse neljapäev, 22. detsember? Vaata Delfi TV kokkuvõtet! - DELFI

title: 100 SEKUNDIT: Parvlaev Leiger tegi täna esimese reisi Rohuküla-Heltermaa liinil; rahakriisis päästevaldkonda võivad oodata kutseliste ja vabatahtlike segakomandod

maintext:
Mida tõi Eesti ja maailma uudistesse neljapäev, 22. detsember? Vaata Delfi TV kokkuvõtet!
Õpetajate palk tõuseb järgmisel aastal kahel korral
Online intervjuu noorte õpetajatega. Laura Komp ja Maarja Urb Foto: Tiit Blaat
Järgmisel aastal tõuseb õpetajate palk kahel korral: jaanuaris ja septembris. Aasta kesmine palk tõuseb 1260 euroni.
Loe edasi...
Mihkel Kunnus: Kas olen elukaaslase ees süüdi? Jah, moraalselt lausa üüratult, aga vägivaldsuses praktiliselt mitte. Loobusin kohtus enese kaitsmisest, sest nii tundus parem
Mihkel Kunnus Foto: erakogu
Kommenteerida on raske, sest kõik, mida ütlen, teeb kellelegi kuskil haiget. Häid lahendusi ei ole. Mul on kõige selle pärast väga kahju.
Loe edasi...
Eestlane on lapspornoga seoses USA-s tagaotsitav
Foto on illustreeriv Foto: Katsumi Kasahara, AP
USA Chicago eeslinna Mundeleini politsei otsib eesti päritolu meest, keda kahtlustatakse lapsporno jälgmises ja levitamises. Eesti politseid on tema otsimisest teavitatud, kuid pole alust arvata, et ta võiks Eestis olla.
Loe edasi...
Mihkel Kunnuse vägivalla ohver: Hoopis Mihkel on ohver — iseenda rumaluse, oskamatuse ja alkoholismi ohver. Ma ei taha minna kaasa ohvrikultusega, mis on omane feministlikule retoorikale
Loe veel
Me elame tõepoolest püsiva ühenduse ajastul. Hämmastav. Eilsel õhtupoolikul andis BNS stardipaugu ning paar minutit hiljem edastasid nutiseadmed plinkides ja plärisedes sõprade-tuttavate-võhivõõraste segakoori ahhetusi ja küsimusi: kas sa juba nägid? Mis teiega siis juhtus? Appi! Pai! See on nii õudne! jne.
Loe edasi...
Tais suri ilmselt üledoosi tõttu noor Eesti turist
Üledoosi surnud eestlane Tais Foto: Facebook
Tais leiti hotellitoast surnuna 20-aastase Eesti turisti surnukeha. Kohaliku politsei sõnul on kõige tõenäolisem surma põhjus kokaiini üledoos.
Loe edasi...
BLOGI, FOTOD ja VIDEO: Saksamaa võimud otsivad Berliini rünnakuga seoses tuneeslast Anis Amrit
Berliini terrorirünnakus kahtlustatav Anis Amri Foto: AP
Berliini terrorirünnakuga seoses otsitakse 24-aastast tuneeslast Anis Amrit, kes on olnud võimude jälgimise all. Esmaspäevaõhtuses rünnakus Berliini jõuluturul hukkus 12 ja sai viga 49 inimest.
Loe edasi...
DELFI FOTOD ja VIDEO: Parvlaev Leiger alustas pidulikult liiniliiklust Rohuküla-Heltermaa liinil
Parvlaev Leiger alustas täna varajastel hommikutundidel oma esimest reisi Rohuküla-Heltermaa liinil. Kauaoodatud väljumine Rohuküla sadamast toimus plaanipäraselt kell 06.30.
Loe edasi...
Ida-Ukrainas käib poolaasta kõige verisem lahing
Venemeelsed võitlejad esmaspäeval Svitlodarski katla lähistel Foto: REUTERS/SCANPIX
Kaks aastat pärast Debaltseve katelt käib samas kandis võitlus ja ukrainlasi ähvardab kottilangemine.
Loe edasi...
Rahakriisis päästevaldkonda võivad oodata kutseliste ja vabatahtlike segakomandod
Palamuse pritsumeeste eestvedaja Margus Kaasik suhtub tulekahjule tõttava komando vabatahtlikega mehitamisse skeptiliselt, sest maal on hajaasustus. Foto: Hendrik Osula
Siseministri sõnul ei kavatseta komandosid sulgeda, aga ümberkorraldused on möödapääsmatud.
Loe edasi...
Toomas Hendrik Ilvesele tehti PERH-is operatsioon
Foto: Karin Kaljuläte
President Toomas Hendrik Ilves paraneb operatsioonist.
Loe edasi...


description: Kaljulaid külastas ERMi, Ene Ergma sai 18, tules hävis nii hooneid kui ka metsi ja mitmed teenekad sportlased jätsid oma karjääriga hüvasti. Just sellised hetkel jäid meelde ja kaadrisse fotograaf Anni Õnneleidil. - DELFI

title: SUURES PILDIS: Kallas moosimas, Mäks ja kassipoeg, Ergma "18." sünnipäev - Anni Õnneleid jäädvustas aasta tipphetked Lõuna-Eestis


description: Kompanii: hostelikett GeneratorAeg: sügis 2016 - DELFI

title: Reisiarvustus: Kui uksesildid ütlevad „Leave me alone“

maintext:
Kompanii: hostelikett Generator
Aeg: sügis 2016
Vaimukad tekstid tänaval teevad tuju alati heaks ja hostel Generator Stockholmi suur värvigraafika kõnetab juba eemalt: „Hei, sina! Jah, Sina! Me räägime Sinuga!“
Reisin töö tõttu palju ja mind on ära tüüdanud traditsiooniliste hotellide massiivne mööbel, ebavajalikud lisateenused ja -vidinad (telekas, föön või minibaar) ja need vihale ajavad riidepuud, mida kapist välja võtta ei saa. Tahaks midagi lihtsat ja funktsionaalset! Oma rõõmuks olen avastanud, et hostelid oma minimaalse kontseptsiooniga võivad anda värskendava elamuse.


description: Tartu Mart Reiniku Kooli õpilased ja õpetajad kogusid kooli tänavuse jõuluheateo kampaania raames annetusi 9-aastasele Tartu poisile Eikole, kes vajab oma haruldase haiguse tõttu ravitoidusegu. Kokku koguti kahe nädala jooksul 1710 eurot. - DELFI

title: Koolipere ühendas jõud: Tartu kooli õpilased ja õpetajad kogusid raskelt haigele poisile 1710 eurot

maintext:
Tartu Mart Reiniku Kooli õpilased ja õpetajad kogusid kooli tänavuse jõuluheateo kampaania raames annetusi 9-aastasele Tartu poisile Eikole, kes vajab oma haruldase haiguse tõttu ravitoidusegu. Kokku koguti kahe nädala jooksul 1710 eurot.
5.–16. detsembrini kutsusid kampaania korraldajad üles iga koolipere liiget andma oma väikest panust Eiko toetuseks. “Meie eesmärk oli, et igaüks panustaks vähemalt ühe euro,” räägib aktsiooni üks eestvedajatest, ajaloo- ja ühiskonnaõpetuse õpetaja Karolina Antons. “Soovisime pigem kaasata võimalikult paljusid ega seadnud esikohale suurt annetussummat.”
Tänavune jõuluheategu sooviti teha mõnele Tartu lapsele, kes ühise kodulinna kaudu võiks kooliperet kõnetada ning kelle lugu silmi avada ja natuke ka õpetada. Selle lapse leidmiseks pöörduti Lastefondi poole ning 9-aastase Tartu poisi Eiko näol leitigi sobiv abivajaja.
“Lastefond oli kohe väga koostöövalmis ja soovitas meile kaht Tartu last, keda nad hetkel toetavad. Eiko lugu tundus õpilastele mõistetavam ja ehk ka veidi enam mõtlemapanev, mistõttu otsustasime just teda aidata,” selgitab Antons.
Kahe nädala jooksul kogusidki kõik 38 klassikomplekti omakeskis ja erinevatel viisidel Eiko toetuseks annetusi ning kampaania lõpus koguti need kokku. Suur roll oli klassijuhatajatel, kes sõnumit oma klassi laste ja ka lapsevanemate seas levitasid. Samuti joonistasid lapsed Eikole jõulukaarte, et edastada ka oma head soovid.
Loe veel
Lastefondi strateegiajuht Küllike Saar peab kooli algatust väga tähelepanuväärseks. “See on suur asi, kui üks koolipere otsustab jõud ühendada, et teha suur heategu. Eriti liigutav on, kui just noored soovivad anda panuse heategevusse, mida tuleb aasta-aastalt üha sagedamini ette. Oleme väga tänulikud!” sõnab ta.
Heategevuslik jõulukampaania MRK Hea Tegu on Reiniku Koolis juba omamoodi traditsiooniks saanud - neid korraldatakse alates 2013. aastast. Varasemalt on kogutud annetusi MTÜ Mondo vahendusel nelja Ghana lapse koolis käimise toetamiseks; Tartu üksikema abistamiseks ja oma kooli koridoridesse vajalike istumispinkide valmistamiseks.
TÜ kliinikumi lastefond on üks vanimaid ja suuremaid üle-eestilisi heategevusorganisatsioone, mis on alates 2000. aastast annetajate abiga toetanud erinevatele haiglatele seadmete soetamist ning eriravi või -hooldust vajavaid lapsi ja nende peresid kokku kolme miljoni euroga. Lastefondi vahendusel on võimalik haigeid lapsi aidata hakates püsiannetajaks aadressil http://lastefond.ee/vormista-pusiannetus. Toetuse taotlemiseks või abivajajatest teada andmiseks palume kirjutada e-mailile info@lastefond.ee.


description: Kriitikud sätivad paremusjärjestusse Eesti kinodes jooksvad lianteosed. - DELFI

title: Filmide tipp-10 Eesti kinodes: Aasta lõpp tõi palju head vaatamist


description: Prantsusmaa populistliku Rahvusrinde presidendikandidaat Marine Le Pen andis intervjuu Vene uudisteagentuurile RIA Novosti, milles rääkis, millises suunas juhib riigi valimisvõidu korral. - DELFI

title: Marine Le Pen RIA Novostile: on ilmselge, et NATO ei peaks mingil moel Venemaad ohustama

maintext:
Prantsusmaa populistliku Rahvusrinde presidendikandidaat Marine Le Pen andis intervjuu Vene uudisteagentuurile RIA Novosti, milles rääkis, millises suunas juhib riigi valimisvõidu korral.
Le Pen ütles, et Brexit ja Donald Trumpi võit USA presidendivalimistel avasid uue ajajärgu. Need tähendavad Le Peni sõnul, et inimesed on seadnud kahtluse alla selle maailmakorra, mida esitatakse vankumatuna.
„Mõlemal juhul tasub rääkida rahva protestist selle kahju vastu, mida kontrollimatu, metsik globaliseerumine meile teeb nii majanduslikus kui ka inimlikus plaanis. Ameeriklased nagu ka Suurbritannia elanikud tahtsid jälle oma saatuse valitsemise ohjad enda kätte võtta, öelda „stopp“ ebavõrdsuse kasvule ja massiimmigratsiooni kontrollimatule voole. See nähtus – oma saatuse juhtimise inimeste kätte tagasiandmine – hakkab üha rohkem puudutama Euroopat, sealhulgas Prantsusmaad. Nii avavad need sündmused, millest me räägime, tõepoolest tee võimule neile, kelle lähenemine on rohkem kooskõlas rahva ootustega. Ja seda kinnitab poliitika, mida ajan mina või sõbralikud erakonnad teistes maades,“ ütles Le Pen.
Loe veel
„Rahvusvahelise olukorra seisukohast peaksid Donald Trumpi võimuletulek ja Euroopa-meelse dogma nõrgenemine, Saksamaa üleoleku lõpp Euroopa kontinendil võimaldama märkimisväärsel määral konstruktiivsemate ja tasakaalustatumate suhete loomist Venemaaga, sealhulgas Süüria konflikti küsimuses, aga ka kõigis pingeküsimustes, mis praegu eksisteerivad. Ma arvan, et me liigume multipolaarse, tasakaalustatuma maailma suunas ning see hakkab olema loomulikult see ülesanne, mille ma sean Prantsuse diplomaatia ette Prantsusmaa presidendiks valimise korral,“ teatas Le Pen.
Süüdistuste kohta, et Rahvusrinnet finantseeritakse Venemaalt, ütles Le Pen, et see on absurd. „Minevikus kasutasime me Tšehhi-Vene panga laenu, selles ei ole mingit saladust, nagu pole ka Vene riigi osaluses. See, et meil tuli pöörduda välismaa pankade poole, räägib ainult sellest, et kõik Prantsuse pangad keeldusid meid finantseerimast.“
Presidendiks valimise korral on Le Peni esimene ülesanne nelja suveräänsuse taastamine. Need on territoriaalne suveräänsus, majanduslik suveräänsus, valuutasuveräänsus ja seadusandlik suveräänsus.
Le Peni sõnul peab Prantsusmaa vabanema USA alluvusest. Ta leiab, et tuleb mõelda, kui kasulik on Prantsusmaale olla NATO süsteemi osa, kuid enne kui seda arutada, tuleb aru saada, mida kavatseb alliansiga ette võtta Trump.
„Igal juhul on minu jaoks ilmselge, et NATO ei peaks mingil moel endast Venemaale ohtu kujutama: külm sõda on juba ammu lõppenud!“ kuulutas Le Pen.
„Sellest, mis puudutab Euroopa Liitu… Ma ütlesin prantslastele, et kui mind valitakse, suundun ma viivitamatult Brüsselisse, et alustada meie suveräänsuse tagasisaamise läbirääkimisi. Pool aastat pärast enda presidendiks valimist korraldan referendumi. Kui ma saan aru, et läbirääkimisi kroonib edu, palun ma Euroopa Liitu jäämist. Kui läbirääkimiste tulemused jätavad soovida, palun ma EL-ist väljaastumist. Ja ma ei usu sekundikski, et kui Prantsusmaa EL-ist lahkub, variseb ta kohe kokku,“ ütles Le Pen.
Le Pen usub, et Venemaa president Vladimir Putin ja USA presidendiks valitud Donald Trump jagavad tema maailmavaadet rahvusvahelistele suhetele, milleks on dialoog sõltumatute riikide vahel, mis soovivad luua vastastikku kasulikke ja rahumeelseid suhteid multipolaarse maailma raames.
Kõik Venemaa-vastased sanktsioonid tahab Le Pen kaotada, vähemalt need, mis puudutavad Prantsusmaad. Need on tema sõnul nii ebaõiglased kui ka täiesti ebaefektiivsed, isegi kontraproduktiivsed.
„Ma arvan, et Euroopa Liit on oma dogmadest liiga pimestatud, et olukorrale realistlikult vaadata. EL ei ole suuteline seda analüüsima. Kõike, mis puudutab Venemaad, kuigi mitte ainult Venemaad, vaid ka teisi riike, vaadeldakse läbi ideoloogilise prisma. Mitte keegi ei võta arvesse ei meie huve ega tegelikku olukorda. See dogmatism on olemas kõigil tasanditel, keeld arutleda ja mõelda,“ lausus Le Pen.


description: Pärnus jäi eile jalgapidi auto alla joobes mees, kelle taksojuht oli eelnevalt autost välja lükanud. - DELFI

title: Taksojuht lükkas arve pärast vaielnud joobes kliendi autost välja ja sõitis üle mehe jala


description: Möödunud ööpäeval toimus kaks liiklusõnnetust, milles sai vigastada kolm inimest. Samuti tabas politsei 2 narko- ja 7 alkoholi tarvitamistunnustega mootorsõiduki juhti - DELFI

title: Päev liikluses: Jõgevamaal kaldus joobes juht vastassuunda ning põrkas kokku vastu sõitnud autoga


description: Valitsus kinnitas täna oma tegevusprogrammi aastani 2019, mille eesmärk on muuta Eesti ühtsemaks, hoolivamaks, tugevamaks ja võrdsemaks, teatas valitsuse kommunikatsioonibüroo. - DELFI

title: Valitsus kiitis heaks oma tegevusprogrammi 2016-2019


description: Eile lasti Tartus läbi bussiootepaviljoni katuse ilutulestikku. - DELFI

title: Tartus üritati läbi bussiootepaviljoni ilutulestikku lasta


description: Möödunud ööpäeval toimus kaks liiklusõnnetust, milles sai vigastada kaks jalakäijat. Samuti tabas politsei 1 narko- ja 5 alkoholi tarvitamistunnustega mootorsõiduki juhti. - DELFI

title: Liikluses sai vigastada kaks jalakäijat: ühe õnnetuse põhjuseks oli rikkis valgusfoor


description: Tallinna Tehnikaülikool (TTÜ) võtab esimese ülikoolina Eestis uuest aastast kasutusele uue akadeemilise karjääri mudeli ehk tenuuri, mille eesmärgiks on pakkuda kindlustunnet praegustele ja tulevastele teadlastele ning motiveerida noori andekaid inimesi teadlasekarjääri kasuks otsustama. - DELFI

title: Tallinna tehnikaülikoolis rakendub uuest aastast tenuur

maintext:
Tallinna Tehnikaülikool (TTÜ) võtab esimese ülikoolina Eestis uuest aastast kasutusele uue akadeemilise karjääri mudeli ehk tenuuri, mille eesmärgiks on pakkuda kindlustunnet praegustele ja tulevastele teadlastele ning motiveerida noori andekaid inimesi teadlasekarjääri kasuks otsustama.
“Uue akadeemilise karjääri mudeli loomisel tutvusime ka TTÜ partnerülikoolide – Aalto ülikooli, Chalmersi tehnikaülikooli ja Taani tehnikaülikooli kogemusega. Neis ülikoolides on karjäärisüsteemi keskseks põhimõtteks kandidaatide võrdne kohtlemine, otsuste läbipaistvus ja konkursil valitud kandidaatide võrreldav tase rahvusvahelisega,” selgitas TTÜ teadusprorektor Renno Veinthal.
Tenuur rakendub 1. jaanuarist 2017, üleminekuperiood kestab viis aastat. Selle aja jooksul täidetakse tenuuri ametikohad ning toimub ka praegu kehtivate töölepinguga teadlaste atesteerimine ning uue karjäärimudeli rakendumine.
Uue akadeemilise karjääri mudeli keskseks elemendiks on alalised akadeemilised ametikohad ehk tenuur, millele ülikool tagab keskse rahastuse, sõltumata projektipõhise rahastamise kõikumistest ja tagasilöökidest. Tenuuri ametikohad ühendavad õppejõu ja teadlase ameti ühtseks professori ametiks, kus teadus- ja õppetöö osakaal võib varieeruda sõltuvalt professori eelistustest ja ülikooli vajadustest. Kõik tenuuri ametikohad on võrdsete õigustega iseseisva uurija ametikohad, mille ümber koonduva uurimisrühma moodustavad doktorandid-nooremteadurid ja järeldoktorandid-teadurid sõltuvalt tehtava teadustöö mahust ja rahastamisest. Tenuuri ametikohal on rahvusvahelise traditsiooni kohaselt kolm astet: abiprofessor, kaasprofessor ja täisprofessor, mis vastavad erinevale akadeemilisele tulemuslikkusele. Otsus professori edutamiseks tenuuris (liikumine järgmisele astmele) võetakse vastu varasema töö tulemuslikkuse hindamise ehk atesteerimise käigus. Mahuka õppetöö toetamiseks on ülikoolides kõrvuti tenuuri ametikohtadega ka alalised lektori ja vanemlektori ametikohad, kus peamine rõhk on õppetööl ning teadustöö on eelkõige vajalik õppetöö kvaliteedi tagamiseks. Ülikoolivälise, eelkõige praktilise ettevõtlus- või ka avaliku sektori kompetentsi kaasamiseks on kavas täiendavalt rakendada töövõtulepingu alusel õppetööd tegevaid õppeülesande täitjaid.
Loe veel
Tenuurile ülemineku otsustas TTÜ kuratoorium arengukava vastuvõtmisega, konkreetsed juhised on sõnastatud 20. detsembril TTÜ nõukogu vastu võetud akadeemilise karjääri korralduses. Uus karjäärikorraldus hakkab kehtima 1. jaanuaril 2017. Eestis on tenuuril põhinev karjäärimudel ainulaadne, kuid on laialdaselt kasutusel mitmetes Skandinaavia ja angloameerika ülikoolides.
Tallinna tehnikaülikool on kaasaegne tehnoloogiaülikool, mille tugevus peitub tehnika-, loodus-, täppis-, sotsiaal- ja terviseteaduste sünergias. Õpetamine põhineb rahvusvaheliselt tunnustatud teadustööl ja ülikooli lõpetajad on tööjõuturul kõrgelt hinnatud. TTÜ on Eesti majanduse mootor, ülikooli ligi 70 000 vilistlast on kujundanud tänase Eesti majandusmaastiku. Ülikoolis on 700 õppejõudu ja rohkem kui pooltuhat teadustöötajat. Rohkem kui 50 hektaril laiuv TTÜ linnak hõlmab 72 ehitist, linnakus on üle 200 kõrgtehnoloogilise ettevõtte. Üliõpilastele pakutakse suurepärast tudengi- ja kultuurielu, ülikooli majutus- ja sportimisvõimalused on ühed paremad Läänemeremaades. TTÜ ajalugu ulatub aastasse 1918.


description: Eestis visiidil olev USA senati relvajõudude komitee esimees senaator John McCain kohtus peaminister Jüri Ratase ja välisminister Sven Mikseriga. - DELFI

title: USA senati relvajõudude komitee esimees John McCain Tallinnas: Pole teada, et Trump üritaks Vene sanktsioone tühistada

maintext:
Eestis visiidil olev USA senati relvajõudude komitee esimees senaator John McCain kohtus peaminister Jüri Ratase ja välisminister Sven Mikseriga.
Kohtumisel arutati transatlantilisi suhteid, regionaalse julgeolekupoliitika küsimusi ning Eesti ja USA koostööd.
Pärast kohtumist andsid Jüri Ratas ja John McCain ühise pressikonverentsi.
Jüri Ratas ütles, et toetus, mida NATO Eestile annab, pole oluline mitte ainult Eesti riigile vaid ka inimestele, suur enamik eestlastest toetab NATO-t ja seda, et oleme NATOs tegusad. Tema sõnul on Eestile on väga oluline, et senaator John McCain täna siin viibib.
John McCain omalt poolt õnnitles uut valitsust eduka ametisseastumise puhul ning kinnitas, et ootab rõõmuga pika ja lähedase suhte jätkumist Eesti ja NATO vahel. "Kiidan ja tänan Eestist osaluse ja paljude noorte eestlaste panuse eest Afganistanis, mille eest mõned neist on maksnud ka kõrgeimat hinda."
McCaini sõnul tuli paljudele üllatusena, et USA presidendiks valiti Donald Trump, aga ta usub, et USA suhe NATOga jääb tugevaks. Samas innustas ta ka teisi riike täitma 2% nõuet NATOs. "Peab kohanema ka Venemaa agressiivse käitumisega, ent NATO on lähiajaloo edukaim liitlaspartnerlus," sõnas ta.
McCain ütles, et kohtumisel arutati ka küberjulgeoleku küsimusi, ta peatus Vene häkkerite võimalikul mõjul USA valimistulemuistele. "Pole kahtlust, et venelased häkkisid, aga on kahtlus, kas sellel ka oli reaalne ja käegakatsutav mõju valimistulemusele."
Loe veel
Eesti Päevalehe ja Delfi ajakirjanik Kaarel Kressa küsis, et kuna president Donald Trump püüdleb selgelt tugevama koostöö poole Venemaaga, siis mida kongress teeb juhul, kui Trump üritab tühistada Ukraina-agressioonide tõttu Venemaale kehtestatud sanktsioone.
"Pole selge, et uus president üritab sanktsioone tühistada. Täna ei ole see kindel," vastas McCain. "Kuni Putin okupeerib Krimmi ja on sisse tunginud Ida-Ukrainasse, usun, et kes iganes on president, usume, mida uskus Reagan - tugevus tagab rahu. Ka USA sõdurite kohalolek Eestis on selle kinnituseks. Parim viis Venemaa üleastumiste ennetamiseks on usutava ja tugeva sõjalise jõu olemasolu ning tugev NATO kaitseallianss, milles Eesti mängib väga olulist rolli."
Küsimuse peale, kas Eestil on midagi seoses Trumpi presidendiks saamisega karta, kinnitas senaator, et ei ole midagi karta. "Vabaks saanud Eesti kujundas oma suhte NATO-ga ja NATO on üks suuremaid edulugusid ning see suhe ei muutu. Venemaa käitumine, küberrünnakud ja muu kutsub meid pigem suhteid tihendama," uskus McCain.
"Me läheme tagasi sõnumiga, et Eestis peab olema pidev, kuigi roteeruv USA vägede kohalolek," lisas ta.
Peaminister Jüri Ratas rõhutas tänasel kohtumisel Ameerika Ühendriikide Kongressi delegatsiooniga, et USA oli, on ja jääb Eesti jaoks üheks olulisemaks liitlaseks ning USA võib Eesti peale alati loota.
USA Senati relvajõudude komitee esimeest senaator John McCaini ning senaatoreid Lindsey Grahamit ja Amy Klobucharit võõrustanud peaminister Jüri Ratase sõnul kinnitas kohtumine, et Eesti ja USA jagavad ühiseid väärtusi ning meie arusaam väljakutsetest välis- ja julgeolekupoliitika valdkonnas on väga sarnane.
„USA panus Eesti ja teiste Balti riikide julgeolekusse ning kaitsevõime arendamisesse on olnud läbi viimase veerandsajandi hindamatu väärtusega. Kinnitan teile, et me oleme selle eest väga tänulikud,“ lausus peaminister Ratas senaatoritele. „Omaette tunnustust väärib USA panus ja pühendumus NATO-sse ja Euroopa julgeoleku tagamisse laiemalt. Luban teile, et Eesti riik panustab kaitsekulutustesse jätkuvalt vähemalt 2% SKP-st, millele lisanduvad liitlasvägede vastuvõtuga seotud kulutused.“
Samuti ütles peaminister Ratas, et USA sõjaväelastega õlg õla kõrval Iraagis ja Afganistanis seisnud Eesti on jätkuvalt valmis panustama oma üksustega välisoperatsioonidel ja terrorismivastases võitluses. „Me aitame teid selle koorma kandmisel,“ lisas Ratas.
USA Kongressi delegatsioon, mida juhib Senati relvajõudude komitee esimees senaator John McCain, külastab 27.-28. detsembril Eestit. Delegatsiooni kuuluvad lisaks senaator John McCainile ka senaatorid Lindsey Graham ja Amy Klobuchar.
Kongressi delegatsioon kohtub Eestis veel president Kersti Kaljulaidi ja kaitseminister Margus Tsahknaga, et rääkida regiooni julgeolekust ning Eesti ja USA kahepoolsest koostööst ning koostööst NATO-s.
Kaitseväe juhataja kindralleitnant Riho Terras annetab senaator John McCainile Eesti Kaitseväe teeneteristi olulise panuse eest Eesti julgeolekusse.


description: Valitsuse pressikonverentsil vastasid SDE, IRLi ja Keskerakonna esindajad küsimusele, keda sooviksid nad näha Reformierakonna järgmise esimehena. Kõik kinnitasid, et selle valiku peab tegema siiski erakond ise, küll aga nentis Mailis Reps, et Reformierakonna esimehe valimine on üllatavalt huvitavaks läinud. - DELFI

title: Mailis Reps: kui Reformierakonna juhi vahetus toob kaasa muudatused erakonnas, siis see võib tähendada järgmiseks aastaks hoopis teistsugust poliitikat

maintext:
Valitsuse pressikonverentsil vastasid SDE, IRLi ja Keskerakonna esindajad küsimusele, keda sooviksid nad näha Reformierakonna järgmise esimehena. Kõik kinnitasid, et selle valiku peab tegema siiski erakond ise, küll aga nentis Mailis Reps, et Reformierakonna esimehe valimine on üllatavalt huvitavaks läinud.
Valitsuse pressikonverentsil uuriti erakondade esindajailt, keda nemad soovivad näha Reformierakonna uue esimehena, kes juba järgmise nädala laupäeval, 7. jaanuaril toimuval üldkogul erakonnale valitakse.
„Erakondade juhtkondade valimine on iga erakonna siseasi,” ütles töö- ja terviseminister Jevgeni Ossinovski (SDE). „Ma arvan, et teistel erakondadel on kindlasti arvamusi selles osas, aga las selle otsuse võtavad vastu Reformierakonna liikmed oma parima äranägemise järgi.”
Sotsiaalkaitseminister Kaia Iva (IRL) sõnas, et sümpaatiaid võib olla, kuid tervitatakse iga esimeest. „Kui tuleb kongress ja nad sinna külalisi kutsuvad, siis tervitame ka kongressi käigus.”
Haridus- ja teadusminister Mailis Reps märkis, et Keskerakond on harjunud, et erakonna esimeest on mitu aastakümmet valinud kõik teised peale erakonna enda. „Kui lubate, siis ma seekord jätaks Reformierakonna esimehe valimised siiski Reformierakonnale.”
Loe veel
„Eks nende valimised on üllatavalt huvitavaks läinud, ma usun, et veel mõned nädalad tagasi ka enamik avalikust meediast uskus, et see saab olema lihtne — nii, nagu tagatoas kokku lepitakse, nii läheb, aga diskussioon on läinud elavaks,” kommenteeris Reps, kes enda sõnul jälgib Reformierakonna juhi valimisi naudinguga ja ootab tulemust huviga.
„Tunnen mõlemat härrasmeest väga hästi. Erakonnana ma isiklikult ei näe suurt vahet. Küsimus on selles, kas erakonna esimehe vahetusega toimub erakonnas ka mingisugune sisuline muutus: kas nad teevad oma otsustustasanditel mingeid teistsuguseid lähenemisi, kas nad otsustavad ka näiteks erakonna rahastamise osas minna oluliselt läbipaistvamaks, kas nad kaasavad oma piirkondi rohkem. Kui selline muutus Reformierakonnas toimub, siis seda ma väga tervitaksin,” lausus Reps.
Repsi sõnul saaks sellisel juhul pärast Reformierakonna üldkogu vast öelda, et suur muutusteperiood erakondades hakkab jõudma lõpusirgele. „Võib-olla see tähendab ka hoopis teistsugust poliitikat järgmiseks aastaks,” sõnas Reps.


description: Venemaa peaminister Dmitri Medvedev esines pärast teadet Vene diplomaatide USA-st väljasaatmise kohta kriitikaga ametist lahkuva USA presidendi Barack Obama administratsiooni aadressil. - DELFI

title: Medvedev: Obama administratsioon lõpetab Vene-vastase agooniaga


description: Rumeenia president Klaus Iohannis lükkas tagasi sotsiaaldemokraatliku partei (PSD) ettepaneku nimetada peaministriks Sevil Shhaideh. - DELFI

title: Rumeenia president lükkas vasakpoolsete peaministrikandidaadi tagasi


description: Iisrael palus USA presidendiks valitud, kuid veel mitte ametisse astunud Donald Trumpil survet avaldada, et vältida ÜRO resolutsiooni vastuvõtmist, milles oleks nõutud uusasunduste rajamise lõpetamist. Iisrael oli teada saanud, et president Barack Obama administratsioon kavatses lasta resolutsiooni vastu võtta, teatas Iisraeli kõrge ametnik neljapäeval Reutersile. - DELFI

title: Reuters: Iisrael palus Trumpil sekkuda, et vältida ÜRO resolutsiooni uusasunduste kohta

maintext:
Iisrael palus USA presidendiks valitud, kuid veel mitte ametisse astunud Donald Trumpil survet avaldada, et vältida ÜRO resolutsiooni vastuvõtmist, milles oleks nõutud uusasunduste rajamise lõpetamist. Iisrael oli teada saanud, et president Barack Obama administratsioon kavatses lasta resolutsiooni vastu võtta, teatas Iisraeli kõrge ametnik neljapäeval Reutersile.
Iisraeli ametnikud võtsid „kõrgel tasemel“ ühendust Trumpi üleminekumeeskonnaga pärast seda, kui neil ei õnnestunud veenda USA ametnikke ÜRO julgeolekunõukogu resolutsiooniprojekti vetostama, teatas allikas. Kaks lääne ametnikku teatas, et Obama kavatses hääletusel erapooletuks jääda, vahendab Reuters.
Trump võttis selle peale sõna Twitteris ja kutsus USA-d üles vetoõigust kasutama. Samuti rääkis Trump telefoni teel Egiptuse presidendi Abdel Fattah al-Sisiga, kes andis kähku korralduse, et tema riigi delegatsioon lükkaks neljapäevale planeeritud olnud hääletuse edasi.
Obamaga mitte just parimaid suhteid omava Iisraeli peaministri Benjamin Netanyahu valitsus usub, et USA on juba pikka aega koordineerituna palestiinlastega plaaninud julgeolekunõukogu hääletust ning kavatsenud sellega rünnata Iisraeli valusas uusasunduste küsimuses, rääkis ametnik.
Loe veel
„See rikkus võetud põhikohustust kaitsta Iisraeli ÜRO-s,“ ütles ametnik.
Iisrael oli Obama administratsiooni hoiatanud, et pöördub Trumpi poole, kui Washington otsustab erapooletuks jääda, ning Netanyahu abid tegidki seda, kui mõistsid, et USA jääb sellele kursile, rääkis ametnik.
Ametniku sõnul hindab Iisraeli valitsus Trumpi tegevust kõrgelt.


description: Täna öösel kell 00.10 teatati häirekeskusele, et Võrumaal Varstu alevikus Pilpajärve tänava piirkonnas vajus läbi kohaliku veekogu jää meesterahvas, kes läks päästma oma kolli tõugu koera. Päästjate saabumise ajaks olid kaks mehe sõpra ta koos koeraga välja aidanud, teatas Lõuna päästekeskus. - DELFI

title: Koera päästma läinud mees vajus läbi jää

maintext:
Täna öösel kell 00.10 teatati häirekeskusele, et Võrumaal Varstu alevikus Pilpajärve tänava piirkonnas vajus läbi kohaliku veekogu jää meesterahvas, kes läks päästma oma kolli tõugu koera. Päästjate saabumise ajaks olid kaks mehe sõpra ta koos koeraga välja aidanud, teatas Lõuna päästekeskus.
Päästjad hoiatavad veelkord, et veekogude jää on praegu väga habras ning sellele minek eluohtlik. Veekogude ääres tuleb koduloomi nende turvalisuse tagamiseks hoida rihma otsas. Hoolige endast ja enda lähedastest ning ärge riskige asjatult, et saabuvad pühad oleksid rõõmurikkad kõigile!
21. detsembril jäi Võrtsjärvel kadunuks mööda järvejääd võrke välja võtma läinud kalamees.
1. detsembril käisid päästjad Viljandimaal Kõpu vallas Kõpu jõest välja toomas jääst läbi vajunud ja uppunud kalamehe surnukeha.
15. novembril uppus Põlvamaal Räpina vallas läbi Meelva järve jää vajunud kalamees, kelle surnukeha päästjad kaldale tõid.


description: Venemaa välisministeeriumi ametlik esindaja Maria Zahharova nimetas USA valitsuse otsust saata Süüriasse relvi „vaenulikuks sammuks“, mis ohustab Vene lennuväe ja sõjalise kontingendi julgeolekut Süürias. - DELFI

title: Vene välisministeerium peab USA relvaabi Süüria mässulistele vaenulikuks sammuks


description: Valitsus kiitis täna heaks seitse valdade ühinemise otsust: kinnitati Elva, Saaremaa, Rakvere, Tapa, Valga, Viljandi ja Vinni valdade moodustamine. Kõige suurem neist on Saaremaa vald, kus on 32 000 elanikku. Seitsmest uuest vallast viies on üle 11 000 elaniku, mis tähendab, et nad saavad seadusega ette nähtud täiendava toetuse. - DELFI

title: Täna kinnitati seitse uut valda, 25 omavalitsust võib oodata sundliitmine

maintext:
Valitsus kiitis täna heaks seitse valdade ühinemise otsust: kinnitati Elva, Saaremaa, Rakvere, Tapa, Valga, Viljandi ja Vinni valdade moodustamine. Kõige suurem neist on Saaremaa vald, kus on 32 000 elanikku. Seitsmest uuest vallast viies on üle 11 000 elaniku, mis tähendab, et nad saavad seadusega ette nähtud täiendava toetuse.
"See on üks punkt, kus valitsuses peeti pikemat arutelu," märkis peaministri kohuseid täitev tervise- ja tööminister Jevgeni Ossinovski. Ta lisas, et vabatahtlike liitumiste faas hakkab lõpule jõudma ja otsuseid liitumiste kohta hakkab lähemal ajal rohkem tulema.
Täna kinnitatud uutest omavalitsustest tõstis Ossinovski esile Saaremaa valda, kus kõik vallad peale Pöide on liitunud, nii et tekkis 32 000 elanikuga Saaremaa vald. Ossinovski sõnul tehakse ilmselt ka Pöide vallale ettepanek Saaremaa vallaga liituda. Riigihalduse minister Mihhail Korb lisas, et Saaremaa vald on ja ilmselt jääbki territooriumilt kõige suuremaks vallaks Eestis.
Vabatahtliku liitumise lõpufaasi jõudmisest ja liitumisotsuste lainest rääkides ütles Korb, et valitsus on tänaseks kinnitanud 12 uut kohalikku omavalitsust, mis ühendavad omavahel 52 vana kohalikku omavalitsust, kuid need on alles esimesed kinnitused. Valitsus plaanib veel kinnitada 29 uut piirkonda, mis ühendavad 82 endist kohalikku omavalitsust.
"17 kohalikku omavalitsust räägivad veel läbi ja üritavad viimase lihvi anda oma lepingutele ja need kinnitada. Võib eeldada, et [vabatahtlikult ühinedes] tekib veel kuus kohalikku omavalitsust," sõnas Korb. Sellisel juhul ühineks vabatahtlikult kokku 151 valda ja tekiks nende asemele 47 uut omavalitsust. Vabatahtlikuks ühinemiseks on jäänud aga veel vaid kaks päeva. Ühinema ei pea ainult need vallad, kelle hingekirjas on enam kui 5000 elanikku.
Loe veel
Neli kohalikku omavalitsust taotleb erandit, Korbi sõnul on jutt saartest, kellel on sellele erandile õigus. Peale selle on aga 23 kohalikku omavalitsust, kes erandit ei vaja, kuna täidavad toda 5000 elaniku kriteeriumi. Samas on ka 25 omavalitsust, kes kriteeriumi ei täida, kuid pole läbirääkimisi ühinemiseks teiste valdadega alustanud. Neid 25 omavalitsust võib oodata sundliitmine.
"Piirkondlikud komisjonid, kes olid kogu aeg omavalitsuste ühendamise juures, teevad läbi ministeeriumi valitsusele ettepaneku, millised vallad tuleks omavahel ühendada. Valitsus arutab ettepanekuid ja kui nõustub, siis teeb kohalikele omavalitsustele ettepaneku ühineda," sõnas Korb ja märkis, et kõik vallad, kus on alla 5000 elaniku, saavad kohustuse kolme kuu jooksul naabervaldadega läbi rääkida. Kes omavahel kokku ei lepi, sundliidetakse.
Kui vallad ühineda ei soovi, siis on neil õigus taotleda ka erandit, mille jaoks tuleb esitada argumendid ja oma nägemus olukorrast, misjärel valitsus teeb lõpliku otsuse. Ossinovski aga rõhutas, et näiteks isiklikud erimeelsused vallajuhtide vahel või ajaloolised põhjused pole piisav argument valdade mitteühinemiseks. Küll aga vaadatakse ka seda, et ühinemisel ei tekiks monstrumvalda, näiteks 80 kilomeetri pikkust volaskit.
Ossinovski osutas, et haldusterritoriaalne muutus ehk ühinemine on alles esimene samm. "Uue valitsusega oleme kokku leppinud, et suurendame kohalike omavalitsuste autonoomiat: nii nende rahastust kui ka teiselt poolt neile delegeeritud ülesandeid," lausus Ossinovski, kelle sõnul saavad uued omavalitsused pärast järgmisel sügisel toimuvaid kohalikke valimisi oma kogukonna arendamisse ise rohkem panustada.
"Protsess ei lõpe ühendamisega, ministeerium töötab praegu välja kava, kuidas muuta kohalike omavalitsuste rahastamisskeemi, eesmärgiga suurendada finantsautonoomiat," rõhutas ka Korb, kelle sõnul töötatakse läbi ka ettepanekud, milliseid funktsioone võiks KOVid edaspidi täiendavalt täita. Konkreetsetest plaanidest võib Korbi hinnangul rääkida juba lähikuudel.


description: Lisaks teatele vastulöögi andmisest Venemaa häkkimisele avaldas USA neljapäeval ka seni kõige üksikasjalikuma raporti Venemaa sekkumise kohta USA presidendivalimistesse. Sisejulgeolekuministeeriumi ja föderaalse juurdlusbüroo (FBI) analüüs on esimene raport ajaloos, milles süüdistatakse pahatahtlikus kübertegevuses kindlat riiki või osapoolt. Samuti on see esimene kord, kui USA seostab sissetungi demokraatide rahvuskomitee arvutitesse Venemaa eriteenistuste FSB ja GRU-ga. - DELFI

title: USA avaldas ka detailse analüüsi valimiste häkkimise kohta Venemaa poolt

maintext:
Lisaks teatele vastulöögi andmisest Venemaa häkkimisele avaldas USA neljapäeval ka seni kõige üksikasjalikuma raporti Venemaa sekkumise kohta USA presidendivalimistesse. Sisejulgeolekuministeeriumi ja föderaalse juurdlusbüroo (FBI) analüüs on esimene raport ajaloos, milles süüdistatakse pahatahtlikus kübertegevuses kindlat riiki või osapoolt. Samuti on see esimene kord, kui USA seostab sissetungi demokraatide rahvuskomitee arvutitesse Venemaa eriteenistuste FSB ja GRU-ga.
Raportis öeldakse, et luureteenistused on seotud „jätkuva kübervõimaldatud operatsioonide kampaaniaga, mis on suunatud USA valitsuse ja kodanike vastu“. Lisatakse, et „mõnedel juhtudel maskeerusid täideviijad kolmandates osapoolteks, peitudes võltsitud online-isikute taha, et ohver eksiks rünnaku allikaga“, vahendab Associated Press.
Suve jooksul pani demokraatidelt varastatud e-kirjad üles internetipersoon nimega Guccifer 2.0, keda USA ametnikud usuvad olevat seotud Venemaaga. Pahameel dokumentide üle, mis näisid näitavad Hillary Clintoni eelistamist, sundisid demokraatide rahvuskomitee esimeest Debbie Wasserman Schultzi tagasi astuma.
USA avaldas raporti samal ajal, kui president Barack Obama kehtestas sanktsioonid Venemaa relvajõudude luure peavalitsuse (GRU) ja föderaalse julgeolekuteenistuse (FSB), GRU juhtkonna ja firmade vastu, mis USA väitel toetavad GRU-d.
Loe veel
Tegemist on esimese korraga, kui administratsioon kasutab 2015. aasta presidendi seadlust kriitilise infrastruktuuri vastaste küberrünnakute ja kommertsspionaaži vastu võitlemiseks. Et valimissüsteeme ei peeta kriitiliseks infrastruktuuriks, täiendas Obama neljapäeval seadlust, et võimaldada sanktsioone nende vastu, kes „sekkuvad valimisprotsessidesse või institutsioonidesse või õõnestavad neid“.
Raport ei lähe palju kaugemale demokraatide rahvuskomitee poolt häkkimist uurima palgatud küberjulgeolekufirma CrowdStrike juba avaldatud üksikasjade kinnitamisest.
Raporti järgi kasutasid Vene eriteenistused spearphishing’ut – võltsitud e-kirju, et panna ohvreid kirjutama oma kasutajanimesid ja salasõnu. Vähemalt üks isik avas pahavara sisaldanud manuseid. Raportis märgitakse, et Vene luureteenistustega „tõenäoliselt seotud“ toimepanijad tegelevad endiselt spearphishing’u kampaaniatega, millest üht alustati vaid mõni päev pärast USA valimisi.
FSB imbus Demokraatide rahvuskomiteesse sisse 2015. aasta suvel ja GRU 2016. aasta kevadel, kasutades spearphishing’u e-kirju, mis näisid tihti tulevat seaduslikelt või ametlikelt organisatsioonidelt, öeldakse raportis.


description: Malta saarel lavastati parasjagu filmi reisilennuki kaaperdamisest, kui samal lennuväljal maandus päriselt kaaperdatud Liibüa lennuk 120 inimesega pardal, vahendab uudistekanal BBC. - DELFI

title: Malta lennuväljal lavastati lennuki kaaperdamist ajal, kui algas päris draama


description: Riigikogu väliskomisjoni esimees Marko Mihkelson (IRL) oli ettevaatlik hinnates, mida toob kaasa tänane teade vaherahu sõlmimisest Süürias. Euroopa Parlamendi saadik Yana Toom (KE), kes kohtus täna Süüria president Bashar al-Assadiga, on Mihkelsoni sõnul aga lihtsalt Kremli propagandist. - DELFI

title: Mihkelson: Toom on ennast juba ammu positsioneerinud Kremli poliitika propageerijana nii Euroopa Parlamendis kui Eestis

maintext:
Riigikogu väliskomisjoni esimees Marko Mihkelson (IRL) oli ettevaatlik hinnates, mida toob kaasa tänane teade vaherahu sõlmimisest Süürias. Euroopa Parlamendi saadik Yana Toom (KE), kes kohtus täna Süüria president Bashar al-Assadiga, on Mihkelsoni sõnul aga lihtsalt Kremli propagandist.
Kui rääkida väidetavalt täna südaöösel Süürias jõustuma hakkavast relvarahust, siis see on Mihkelsoni sõnul eeskätt oluline sadu tuhandeid inimelusid hävitanud Assadi režiimi ellujäämiseks ning riigisiseste mõjuväljade jaotamiseks Venemaa, Türgi ja Iraani vahel.
Moskva on huvitatud eeskätt Süüria rannikualast, peamiselt sõjaväebaaside säilitamisest Tartusis ja Hmeimimis. Ankara on kindlasti huvitatud kurdide võimaliku autonoomia või isegi omaette riigi tekke ärahoidmisest ning Islamiriigi tõrjumisest oma piiridelt. Teheran on seevastu huvitatud šiiitide liiderriigina Assadi võimulpüsimisest ning ligipääsust Liibanoni Hezbollah toetamiseks.
Kuigi Venemaa välisminister Lavrov on maininud ka vajadust kaasata rahuprotsessi sunnide liiderriik Saudi Araabia ja Katari, siis lähiajal näib see vähetõenäoline. Eriti kui arvestada Iraani ja Saudi Araabia vastuolusid.
Kuna relvarahu ei kehti Islamiriigi suhtes, siis lahingud Süürias ei vaibu nii pea. See omakorda annab režiimile valikulise võimaluse jõu kasutamiseks edaspidi vajadusel ka moderaatsema opositsiooni vastu. Ka Aleppo lahingutes ei teinud Assad koos liitlaste Venemaa ja Iraaniga erilist vahet terroristide ja tsiviilelanike vahel. Seega tuleb relvarahu hindamisel olla ettevaatlik ning oodata järgmisse nädalasse plaanitud Assadi ja opositsiooni vaheliste Astana kõneluste tulemusi.
Loe veel
Igatahes on Venemaa saavutanud selle, et veel enne USA uue presidendi ametisseasumist on Süürias initsiatiiv nende käes. Lääne võimalus olukorda Süürias mõjutada on väga piiratud. Vähemalt praegu.
Mis aga puudutab Yana Toomi taaskordset kohtumist sõjakuritegude eest vastutava Assadiga, siis see pole üllatav. Ta on ennast juba ammu positsioneerinud Kremli poliitika toetaja ning propageerijana nii Euroopa Parlamendis kui ka Eestis. Toom on sisuliselt kaasatud Kremli loodud uude rahvusvahelisse "internatsionaali", kuhu kuuluvad eeskätt paremäärmuslikud erakonnad Euroopas ning poliitikud, filminäitlejad ja teised, kes on vabal tahtel kujunenud Kremli suuvoodriteks või lihtsalt kogemata "kasulikeks idiootideks". Venemaa välispoliitika tööriistadena on nende roll mõjutada avalikku arvamust kuni koduriikide poliitika muutmiseks Venemaale sõbralikuks ning Putini poliitikat toetavaks.


description: Tallinna linna raha omastamises süüdi mõistetud Kesklinna linnaosa keskerakondlasest vanem Alar Nääme tahab riigikohtult õigeksmõistmist, kirjutas ERRi uudisteportaal. - DELFI

title: Nääme tahab riigikohtult enda süüdimõistmise tühistamist


description: Täna hommikul kukkus Sotši lähedal merre Vene kaitseministeeriumi lennuk Tu-154, mille pardal hukkus 92 inimest. See lennukitüüp on jäänuk nõukogude ajast, mille enamik kasutajaid on vanuse tõttu vanarauaks saatnud. - DELFI

title: Õnnetusse sattunud Tupolev-154 projekteeriti 60. aastatel ja on praeguseks enamasti kasutusest maha võetud

maintext:
Täna hommikul kukkus Sotši lähedal merre Vene kaitseministeeriumi lennuk Tu-154, mille pardal hukkus 92 inimest. See lennukitüüp on jäänuk nõukogude ajast, mille enamik kasutajaid on vanuse tõttu vanarauaks saatnud.
Kolme mootoriga lennuk projekteeriti juba 60. aastatel, kasutusele reisilennukina võeti see esmakordselt 1972. aastal. 1986. aastal lennukit moderniseeriti, see sai uued mootorid ja parema varustuse. Pikki aastaid oli see peamine reisilennuk kogu Nõukogude Liidus, lisaks eksporditi seda mitmesse Moskvaga liitlssuhetes olnud riiki.
Kui moodsamad reisilennukid suudavad sõita Moskvast Süüriasse ilma vahepealse tankimiseta, siis Tu-154 ei suuda. Just tankimiseks teel Süüriasse lennuk Sotšis peatuski.
Tu-154 on kokku olnud 39 õnnetust, kus keegi on surma saanud, kuidi vaid mõned neist on toimunud tehnilistel põhjustel. Õnnetuste põhjuseks on tihti olnud nende läbikulutamine tiheda kasutamisega. 2010. aastal kukkus just seda tüüpi lennuk alla Smolenskis, pardal Poola president Lech Kaczynski ja palju mõjukaid poolakaid.
Sajandivahetusel hakkasid selle lennukitüübi kasutajad lennukeid välja vahetama. Aeroflot loobus neist 2010. aastal. Ometi oli Vene võimude üks esimesi kommentaare peale tänast õnnetust, et on vara veel Tu-154 lendude peatamiseks.
Õnnetusse sattunud lennuk valmis aastal 1983. See oli viimati hoolduses septembris. 2014. aasta detsembris läbis lennuk Vene relvajõudude pressiesindaja sõnul suurema remondi.
Praeguseks on maailmas kasutusel alla 50 Tu-154 lennuki. Suurimaks kasutajaks on Vene õhuvägi, mille käsutuses olevate lennukite arvu kohta annavad avalikud allikad aga erinevaid numbreid. Natuke kuulub neid lennukeid ka teistele Vene riigiasutustele.


description: Kell 20.14 teatati, et Rannu vallas Tamme küla piirkonnas pole Võrtsjärvele võrke kontrollima läinud kalamees kaldale tagasi jõudnud. - DELFI

title: Võrtsjärvele läinud kalamees jäi kadunuks


description: Venemaa välisministeerium tegi president Vladimir Putinile ettepaneku saata riigist välja 31 USA Moskva saatkonna töötajat ja neli USA Peterburi peakonsulaadi töötajat, teatas välisminister Sergei Lavrov. - DELFI

title: Vene välisministeerium tegi Putinile ettepaneku saata välja 35 USA diplomaati


description: Musta merre kukkunud Venemaa kaitseministeeriumi lennuki Tu-154 viimane lend kestis umbes 70 sekundit, teatas ajakirjanikele Venemaa relvajõudude lennuväe lennuohutusteenistuse ülem, kindralleitnant Sergei Bainetov. - DELFI

title: Vene kaitseministeerium: plahvatust allakukkunud lennuki pardal ei olnud


description: Reutersi teatel tulistas politsei ööl vastu tänast Itaalias surnuks Berliini jõuluturu ründamises kahtlustatava ja sellega seoses tagaotsitud olnud Anis Amri. - DELFI

title: Berliini jõuluturu ründamises kahtlustatav lasti Itaalias maha

maintext: What we know about Amri's route so far, according to Milan terror chief: Chambéry, France –> Turin –> Milan, arrival at 1am last night


description: Valitsus kiitis tänasel istungil heaks pakendiseaduse muudatuse eelnõu, millega piiratakse kilekottide kasutamist. - DELFI

title: Valitsus kiitis kilekotte pärssiva seaduseelnõu heaks

maintext:
Valitsus kiitis tänasel istungil heaks pakendiseaduse muudatuse eelnõu, millega piiratakse kilekottide kasutamist.
Eelnõu kohaselt võetakse Eesti õigusesse üle nii nimetatud kilekottide kasutamist piirav direktiiv. Sellega soovitakse 2019. aasta lõpuks vähendada õhukeste kilekottide kasutamist 90 kilekotini inimese kohta aastas. 2025. aasta lõpuks soovitakse sama number tuua 40-ni. Direktiivi ülevõtmise tähtaeg oli 27. november 2016.
Seaduse jõustumisel tuleb poodides ostjatele pakkuda kilekottide kõrval ka teisi pakendamise võimalusi, mida juba ka tehakse. Näiteks pakutakse paber-, riide- ja võrkkotte, ka korduvkasutatavaid plastikkotte.
Alates 2019. aastast keelatakse poodides suuremate kilekottide tasuta jagamist, näiteks puudutab see müügikampaaniate ajal ostude jaoks massiliselt jagatavaid kilekotte. Kehtima jääb erand, mille järgi tohib kasutada väiksemaid õhukesi kilekotte lahtise toidukauba esmaseks pakendamiseks, näiteks liha või köögiviljade ostmisel või hügieeni otstarbel kilepakendis piima ostmisel.
Suuremad kui 100 m² poed peavad ostjatele müüdavate ja antavate kilekottide üle hakkama pidama arvestust ja esitama neid andmeid pakendiregistrile.
Kaupmeeste Liidu esitatud andmete alusel oli 2015. aastal alla 100 m² pindalaga müügikohti ligikaudu 780, mis on 28 protsenti müügikohtade koguarvust. Kuna väikesed müügikohad asuvad ka enamasti väiksema asustustihedusega piirkondades, kus on väiksemad käibed, siis on kilekottide tarbimine seal tunduvalt väiksem.
Loe veel
Esitatud andmete pinnalt analüüsib keskkonnaministeerium 31. märtsiks 2018. aastaks seaduse tõhusust ja vajadusel esitab muudatusettepanekud.
2015. aastal tellis keskkonnaministeerium kilekottide tarbimise uuringu, mille valimis oli 500 kauplust üle Eesti. Selle uuringu järgi tarbitakse Eestis inimese kohta aastas keskmiselt umbes 40 kilekotti ja umbes 165 eriti õhukest kilekotti, millest toiduhügieeni otstarbel kasutatakse umbes 63.
Kilekottide masskasutuse piiramine aitab hoida loodust. Kilekotte jäetakse kõigist pakendi liikidest loodusesse kõige sagedamini.
Eelnõu koostamisele olid kaasatud Kaupmeeste Liit, Eesti Kaubandus-Tööstuskoda, Eesti Toiduainetetööstuse Liit ja projekti „Killerkott“ esindajad.


description: "Kui istud autoroolis, siis tundub mõni asi lihtsalt kuidagi loomulik, aga kui loed lehest, et oled nii-öelda rekordiomanik, siis hakkad asjale ikka natuke teisiti vaatama küll. Paljuks on ikka läinud," ütleb Jõgevamaal elav Indrek, kelle käes on tänavu äraspidine rekord: 22 liiklusrikkumist. - DELFI

title: Liiklusrikkumiste "rekordimees": sain ehk esimest korda aru, kui tõsine olukord tegelikult on

maintext:
"Kui istud autoroolis, siis tundub mõni asi lihtsalt kuidagi loomulik, aga kui loed lehest, et oled nii-öelda rekordiomanik, siis hakkad asjale ikka natuke teisiti vaatama küll. Paljuks on ikka läinud," ütleb Jõgevamaal elav Indrek, kelle käes on tänavu äraspidine rekord: 22 liiklusrikkumist.
Kahe väikese lapse isa Indrek ütleb, et ta ei ole mees, kes asju väga südamesse võtab, kuid politsei saadetud heade soovidega pühadekaart pani teda mõtlema, kas näiteks gaasipedaali pisut tugevamalt vajutamine on ikka loomulik või jõuaks sihtkohta ka selleta.
"Enamik trahve, mida mina olen saanud, on seotud metsaveoauto ülekaaluga. See on avalik saladus, et väga paljud firmad on äriplaani sisse kirjutanud, et kasulikum on maksta ülekaalu eest mõni trahv, kui sõita kogu aeg lubatud kaalus koormaga," ütles Indrek, kuid lisas, et ei õigusta oma sünget rekordit mingilgi määral ja mõistagi pole tal peale iseenda kedagi ka süüdistada.
Loe täispikka lugu Õhtulehest.


description: Rahvasuu ütleb ikka, et jõululaps on õnnelaps! Tänavusel jõululaupäeval ehk 24. detsembril sündis Keskhaigla Sünnitusmajas 7 pisikest jõuluime. - DELFI

title: VÄIKESED JÕULUIMED: Keskhaigla sünnitusmajas nägi ilmavalgust 7 jõululast

maintext:
Rahvasuu ütleb ikka, et jõululaps on õnnelaps! Tänavusel jõululaupäeval ehk 24. detsembril sündis Keskhaigla Sünnitusmajas 7 pisikest jõuluime.
Ida-Tallinna Keskhaigla tublidel ämmaemandatel jagus tööd ka jõululaupäeval, sest kokku võeti vastu 7 sünnitust. Pisikestest ilmakodanikest 4 olid poiss- ning 3 tüdruklapsed.
Juba kolmandat aastat otsustas Keskhaigla Sünnitusmajale ning seal sündivate laste peredele omapoolse kingituse teha ka talupidaja ja mesinik Tõnu Paalits Kõmmaste talust, kelle toetusel said kõik 24. detsembril sündinud laste vanemad kingituseks meepurgi.
Perekond Paalitsa viies ja kuues laps nägid ilmavalgust just Keskhaigla Sünnitusmajas ning Tõnu sõnul on see nende pere tänu Ida-Tallinna Keskhaiglale, kelle tegevust nad oma kogemustele tuginedes väga kõrgeks hindavad.
Ida-Tallinna Keskhaigla soovib kõikidele beebidele, nende vanematele ja ka teistele palju õnne, rõõmu ja rahu!


description: Mais kirjutasime, et kord Pihkvat valitsenud van der Bellenite suguvõsale terendab nüüd võimalus valitseda ka Austriat. - DELFI

title: EKPSRESSI KANGELANE 2016: Venelased peavad Austria presidenti ka enda omaks


description: Venemaa kaitseministeeriumi alla kukkunud lennuki Tu-154 vrakki, pardalolnute surnukehi ja nn musti kaste otsis täna hommikul Mustast merest enam kui 3000 päästjat. - DELFI

title: FOTOD JA VIDEO: Vene lennuki vrakki ja pardalolnute surnukehi otsib 3000 päästjat


description: Venemaa föderatsiooninõukogu väliskomitee esimees Konstantin Kossatšov ütles RIA Novostile, et tema ja kolm Europarlamendi saadikut arutasid Damaskuses president Bashar al-Assadiga peatselt jõustuma pidavat relvarahu Süürias. - DELFI

title: Venemaa föderatsiooninõukogu esindaja: mina ja kolm Europarlamendi saadikut arutasime Assadiga relvarahu

maintext:
"Täna avanes võimalus arutada kohe jõustuvat relvarahu president Assadiga Damaskuses, kus oleme koos kolme Euroopa Parlamendi saadikuga, kolme suurema parlamendigrupi esindajatega - rahvuslaste, sotsialistide, liberaalidega (Itaalia, Läti, Eesti)," ütles ta.
"Kõigi hinnangul on kokkulepe hetkel kõige olulisem," rõhutas ta.
Venemaa president Vladimir Putini teatas varem, et on jõutud kokkuleppele relvarahu kehtestamises Süürias ja valmisolekus alustada rahuläbirääkimisi.
„Kaasmaalastepoliitika“ eestvedaja Kossatšov tegeleb Eesti süstemaatilise laimamisega
Enne Vene parlamendi ülemkoja väliskomisjoni juhiks tõusmist tegi Kossatšov sama tööd Riigiduuma väliskomisjonis. Samuti on ta Venemaa „kaasmaalaste poliitikaga“ tegeleva agentuuri Rossotrudnitšestvo juht, kelle ülesanne on Venemaa poliitilise mõjujõu laiendamine.
Meie uudisekünnist on Kossatšov korduvalt ületanud Eesti-vaenulike sõnavõttudega. 2007. aasta märtsis Guardianis ilmunud arvamusloos süüdistas ta Eestit sõjas langenud punaarmeelaste solvamises ning valetas, et Eestis toimuvad SS-laste rongkäigud.
Ta eitab Eesti okupeerimist ja on teinud avalikke etteheiteid president Toomas Hendrik Ilvesele, kes oma „radikaalsete“ vaadete tõttu seda arvamust ei jaga. Möödunud aastal kritiseeris Kossatšov Eesti valitsuse plaani rajada Vene piirile tõkketara, mille eesmärk oli tema sõnul Venemaa maine kahjustamine.
2008. aastal ütles Kossatšov, et ainuke viis kahe riigi suhete parandamiseks on kodakondsuse nullvariandi kehtestamine. Samasuguse ettepaneku tegi oktoobris EPL-ile antud intervjuus ka Yana Toom.


description: Lotomängudes oli täna nii suuremaid kui ka väiksemaid võite. - DELFI

title: Lotomängud täitsid ka täna mängijate kukruid


description: 77 TUNDI JA 15 MINUTIT KULISSIDE TAGA: Kuidas aitasid sotsid kaasa, et president jäi valimiskogus valimata? Kelle sekkumine võttis Jüri Luigelt hääled? Kuidas minetas Taavi Rõivas kontrolli sündmuste üle? Ja miks sai presidendiks Kersti Kaljulaid, keda tema poolt hääletanud poliitikutest peaaegu keegi ei tundnud? - DELFI

title: Kuidas sotside võidukas salaplaan Kersti Kaljulaidist presidendi tegi


description: Venemaa president Vladimir Putin andis reedel iga-aastase suure pressikonverentsi. - DELFI

title: VIDEO: Putin: mitte keegi ei uskunud Trumpi võitu peale meie teiega

maintext:
„Traditsiooniliselt on teema number üks meie Venemaa-sisene elu, meie majandus, sotsiaalsfäär,“ selgitas presidendi pressiesindaja Dmitri Peskov telejaamale Mir, vahendab Rossiiskaja Gazeta. „Tingimused on ühelt poolt keerulised ja kriisile omased, aga teiselt poolt hakkasid sel aastal ilmnema esimesed märgid stabiliseerumisest. Meie riigi sotsiaalsed kohustused ja sotsiaalne iseloom ei kuulu meie presidendi jaoks arutluse alla. Ja see tagatakse esmajärjekorras. Ma arvan, et pearõhk pannakse sellele.“
„Süüria kontekstis huvitab paljusid meie relvajõudude arenguprotsess,“ märkis Peskov. „Relvajõududel tuleb esimest korda üle pika aja osaleda sellistes suurtes piiriülestes operatsioonides… See on hiiglaslik masin, mis demonstreerib säravat ja ladusat tööd.“
Peskovi sõnul õnnestub Putinil enne pressikonverentsi välja magada harva, sest ta valmistub väga hoolikalt.
Ürituse ettevalmistamises osalevad kõik ministeeriumid ja ametkonnad.
Algselt pidi pressikonverents toimuma neljapäeval, kuid Putin otsustas selle päeva võrra edasi lükata, et osaleda isiklikult Türgis mõrvatud Venemaa suursaadiku Andrei Karlovi ärasaatmisel.
Loe veel
Ajakirjanikke osales sel aastal pressikonverentsil rekordarv – 1437 inimest nii Vene- kui välismaalt.
Pressikonverents toimus traditsiooniliselt Moskva rahvusvahelise kaubanduse keskuses.
Vladimir Putini pressikonverents
Putin: kõik, head uut aastat ja aitäh kannatlikkuse eest.
Küsitakse vigade kohta Putini elus. Putin vastab, et püüab kõigist sellistest olukordadest järeldused teha ja neid mitte korraldada.
Putin on Trumpiga nõus, et nende kohtumise peamine küsimus peab olema Venemaa ja USA suhete parandamine.
Putinil oli raskusi sellele küsimusele vastamisega.
NBC News küsib, millal kavatseb Putin kohtuda Trumpiga.
Putin ei välistanud Venemaa ja Gruusia vahelise viisavabaduse taastamist. Selle tingimuseks on koostöö võitluses terrorismiga.
Gruusia ajakirjanik tundis huvi Putini arvamuse kohta Gruusia ja EL-i ning Gruusia ja Venemaa vahelise viisavabaduse kohta.
Putin: armastus läheb kiiresti vihkamiseks üle, kui me teiega liiga kaua istume. Meil teiega on aeg lõpetada.
Putin: alkoholiseerumisest. See on tõepoolest probleem. Siin on vajalik kompleks meetmeid, need viiakse ellu. Need ei saa olla keelava iseloomuga meetmed, kuigi mõningad küsimused peaksid olema ka selles sfääris.
Putin: küsimusi, mis on seotud aktsiiside tõstmisega, pean ma õigeteks, aga hilinenuteks. Seda oleks pidanud tegema varem.
Putin: see, mis toimub Irkutskis, on kohutav tragöödia. Pole lihtsalt sõnu. Kohutav korralagedus, et organid, mis peaksid selle üle järelevalvet teostama, seda ära ei hoidnud.
Järgmine küsimus puudutab massilist metanoolimürgitust Irkutskis. Ajakirjaniku sõnul ei ole ohvrite hulgas ainult sotsiaalne põhjakiht.
Putin: press näpistab nii ametnikke kui ka suurärimehi, see on hea.
Kohtus RBK-lt hiljuti välja mõistetud 300 000 rubla suurust summat nimetas Putin tühiseks.
Putin: Setšin nagu ka teised, kes pöörduvad kohtusse, mida nad peaksid tegema oma au ja väärikuse kaitseks? Nad lähevad kohtusse.
RBK tuletab Putinile meelde ajakirjanik Aleksandr Sokolovi olukorda ning juhib tähelepanu Rosnefti juhi Igor Setšini kohtuhagidele erinevate väljaannete vastu.
Hiina kesktelevisiooni küsimusele vastas Putin, et Venemaa ja Hiina suhted on enamat kui strateegiline partnerlus.
Putin: tagasihoidlikum peab olema, teil on õigus. Ma loodan, et nad kuulevad. Mis puudutab preemiaid ja sissetulekuid. Kui see isegi on seaduse raames lubatud, tuleb mõista, millisel maal me elame ega inimesi ärritada.
Putin: me oleme viimasel ajal langetanud väga palju otsuseid, mis on seotud meie seadusandluse humaansemaks muutmisega.
Väljaande Znak.com ajakirjanik Jekaterina Vinokurova väidab, et eliit esitab Putinile väljakutse.
Putin: meie konkurendid kasutavad ökoloogilisi organisatsioone mõnikord selleks, et Venemaa infrastruktuuri kasvavat segmenti maha suruda jne.
Ajakirjanik juhib tähelepanu sellele, et on inimesi, kes tegelevad keskkonnakaitse taha varjudes tööstusšantaažiga.
Putin lubab anda vastuse küsimusele, kas ta osaleb 2018. aasta presidendivalimistel, kui aeg küps on.
Putin: provokaator.
Kommersant küsib Putinilt, miks just tema peaks 2018. aastal Venemaa presidendiks saama.
Putin: terrorismivastase võitluse ülesanne peab olema Venemaa ja Euroopa ühendamine.
Putin: viisavaba režiim EL-i ja Ukraina vahel seab Ukraina migrandid täiesti ebasündsasse olukorda.
Putin avaldas kaastunnet seoses hiljutise terrorirünnakuga Berliinis.
Putin: me ei loe ennast süüdlasteks selles, mis toimus.
Putin: meie ei olnud Vene-Euroopa suhete halvenemise algatajad. Meie ei kehtestanud mingeid sanktsioone.
Putin: Venemaa on valmis vastusanktsioonid kaotama, kui Euroopa partnerid kaotavad sanktsioonid Venemaa vastu.
Putin: Venemaa ainult vastas lääne partnerite piirangutele.
"Ist das alles?" küsib Putin, kui ajakirjanik on lõpetanud.
Saksakeelse RT esindaja küsib suhete kohta USA ja EL-iga ning Jossif Stalini kohta.
Putin: kas me usaldame kohalikku kaadrit või mitte? Loomulikult usaldame. Absoluutses enamuses juhivad regioone neist endist pärit inimesed, aga on juhtumeid, kui eliiti tuleb uuendada. Ja seda muide nõuavad regioonide kodanikud.
Putin: eesmärk on: Venemaa heaks.
Komsomolskaja Pravda küsib presidendi kaadripoliitika kohta regioonide juhtide valimisel.
Putin kutsub üles mitte toituma foobiatest.
Putin: riik toetab patriotismi kui ühendavat faktorit.
Putin: huligaanid on huligaanid. Tuleb eraldada terve mõistus igasugusest vahust, mis sellel lainel tekib.
Lenta.ru küsib, kas huligaane tuleks jagada patriootlikeks ja mittepatriootlikeks.
Putin: kurdi rahval on oma, väga keeruline saatus. Ma võin konstateerida, et kurdi lahinguüksused peavad end ülal väga mehiselt võitluses rahvusvahelise terrorismiga. Kurdi rahva seaduslikud õigused tagatakse, aga kuidas, see sõltub Iraagist ja kurdi rahvast endast. Venemaa ei kavatse Iraagi-sisestesse protsessidesse sekkuda.
Kurdi ajakirjanik küsib, kuidas suhtub Putin Iraagi kurdide iseseisvusesse.
Putin: me lahendame Kaliningradi jätkusuutliku ja sõltumatu energiaga varustamise probleemi.
Putin: Kaliningradi jaoks tekitab energeetilisi probleeme Euroopa tegevus. EL on vastu võtnud otsuse, et Balti riigid peavad minema tema energiaringlusse ja see tekitab täiendavaid probleeme.
Kaliningradist küsitakse, milline on järgmine suur projekt pärast Krimmi silda ja kas see tuleb Kaliningradis.
Putin: jah, on probleeme, me räägime sellest ammu, aga probleem on USA arhailises valimissüsteemis. Aga nemad on selle tagasi tõrjunud, nad peaksid kaheastmelisest süsteemist loobuma, aga see on nende isiklik asi.
Telekanal RT küsib demokraatia kohta USA-s ja USA presidendivalimiste kohta.
Putin: eurooplased ise peaksid kindlaks määrama, milline on EL-i tsentraliseerituse määr, kuid Venemaa tahab, et Euroopa räägiks ühel häälel.
Putin: see, kuidas Euroopa ehitab üles suhteid enda sees, ei ole meie asi.
Putin: spekulatsioonid Poola presidendilennuki allakukkumise ümber Smolenski lähedal tuleks lõpetada.
Putin: uurimiskomitee ei ole Poola lennuki allakukkumise uurimist lõpetanud, selle osi ei saa üle anda, neid on uurijatele vaja.
Poola ajakirjanik küsib Poola presidendi Lech Kaczyński lennuki Venemaal allakukkumise uurimise kohta ning selle kohta, kas Venemaa kasutab Euroopa-siseseid erimeelsusi ära.
Putin: Venemaal võiks olla enda reitinguagentuur.
Putin: nafta hinna tõus 10 dollarit tähendab täiendavalt 1,75 triljonit rubla eelarvesse 750 miljardit rubla Venemaa naftafirmadele.
Putin: naftatootmise sujuv vähendamine kokkulepete järgi OPEC-iga ei mõjuta Venemaa majandust.
Putin: 2017. aasta teisel poolel kaob turult üleliigne nafta ning hind stabiliseerub praegusel tasemel.
Putin: Venemaa majandus on energiakandjate praeguste hindadega kohanenud.
Putin: majandustulemused on osutunud paremaks, kui ennustati, kuigi nafta hind oli madalam, kui oodati.
Putinilt küsitakse, milline on nafta optimaalne hind.
Putin on valmis arendama Süüria reguleerimise "nõutud formaati" koos Iraani ja Türgiga ning avatud ka teiste riikide osalemisele. Järgmine samm peab olema relvarahu kogu Süüria territooriumil.
Putin: Aleppo evakueerimine oli tänapäeva maailma suurim humanitaaraktsioon.
Putin: Aleppo vabastamise lõppetapp kulges ilma lahingutegevuseta, jutt käis 100 000 inimese linnast väljaviimisest.
Putin: Aleppo vabastamises oli tohutu roll Türgi ja Iraani presidentidel. Ma ei tea, kas kõlab tagasihoidlikult, aga ilma meieta oleks see ka võimatu olnud.
Putin: Vene saadiku tapmine Ankaras ei sega Vene-Türgi suhete arengut.
Putin: meie saadiku tapmine oli minu arvates rünnak Venemaa ja Vene-Türgi suhete vastu. Suhtusin skeptiliselt avaldustesse, et meie lennukit ei oleks saanud alla tulistada ilma kõrgema juhtkonna otsuseta. Nüüd ma enam ei usu seda, on fakte, mis näitavad selliste elementide sisseimbumist, kes tahtsid Vene-Türgi suhted rikkuda.
Türgi ajakirjanik küsib olukorra kohta Süürias ja Vene-Türgi suhete kohta.
Putin toetab Ukraina-EL-i viisavabadust ja nimetab seda sammuks õiges suunas. Putini hinnangul tuleb aga sel juhul lubada ukrainlastel Euroopas ka töötada.
Putin: Normandia formaat on vähese efektiivsusega, aga teist mehhanismi ei ole ja tööd selles liinis tuleb jätkata.
Putin on valmis mõtlema kinni peetud ukrainlaste amnesteerimisele.
Putin: Kiiev peaks mõtlema sellele, et Ukraina armeed ei peetaks okupandiks omal maal Donbassis.
Putin: me teeme kõik, et mõlemal poolel kinnipeetavad isikud vabastataks.
Putin annab sõna ka Ukraina ajakirjanikule.
TASS küsib, kus on väljapääs Ukraina kriisi tupikust, kuidas suhtub Putin nn Normandia formaati ja Ukraina-EL-i viisavabadusse.
Putin: ökoloogia oli ja jääb riigi juhtkonna töö tähtsaks osaks.
Putin: mind panevad väga muretsema saastamine ja reostamine.
Putin tunnustab Prantsusmaa kolossaalset tööd Pariisi kliimakokkuleppeni jõudmisel.
Putin juhtis tähelepanu sellele, et häkkerite tegevuse tulemusena avaldati tõene informatsioon USA avaliku arvamuse mõjutamise kohta.
Putin: ma juba rääkisin, et kaotav pool otsib süüdlasi kõrvalt. Parem otsigu neid probleeme enda juurest.
Putin: Venemaa ei lähe kunagi võidurelvastumisse kistuna ressursse raiskama, mis ei ole talle taskukohased.
Putin: Venemaa on sunnitud USA väljakutsetele tuumarelvastuse valdkonnas vastama, kuid teeb seda lepingute raames mitte midagi rikkudes.
Putin: uue tuumarelvastuse võidujooksu eeldused loodi pärast USA lahkumist raketikaitsekokkuleppest.
BBC küsib USA süüdistuste kohta, et Venemaa seisab USA valimiste häkkimise taga ning teadete kohta, et USA president Barack Obama kasutas nn Punast Telefoni Putini hoiatamiseks.
Putin: dopinguvastaste organisatsioonide tegevus peab olema läbipaistev.
Putin: ma ei arva, et mul oleks õigust anda hinnangut WADA tegevusele.
Putin: Venemaal pole kunagi loodud ega tule mingit riiklikku spordis dopingu toetamise süsteemi, aga dopinguprobleem on olemas.
Sovetski Sport küsib Venemaa spordi saatuse, dopinguvastase võitluse ja dopinguskandaali kohta.
Putin: tuleb osata väärikalt kaotada.
Putin: Ameerika rahva märkimisväärse osa ettekujutus maailmast langeb kokku Venemaa traditsiooniliste väärtustega.
Putin: mitte keegi ei uskunud Trumpi võitu peale meie teiega.
Putin: USA ametis olev administratsioon püüab seletada kõiki oma ebaõnnestumisi väliste faktoritega.
Putin: seda, et märkimisväärne osa Ameerika valijatest toetab Venemaa presidenti, ei pane ma oma isiklikule arvele.
Putin: me teame, et USA demokraatlik partei ei kaotanud mitte ainult presidendivalimisi, vaid ka senati- ja kongressivalimised, kus vabariiklastel on enamus. Kas selles oleme ka meie süüdi? Kõik see räägib sellest, et ametis oleval administratsioonil on süsteemsed probleemid.
Rossija 24 küsib, milliseks kujuneb uus globaalne maailm, viidates Brexitile ja Trumpile, ning kuidas tunneb Putin end maailma mõjukaima inimesena.
Putin: Kertši sild saab eriti kasulikuks, kui normaliseeritakse suhted Ukrainaga.
Putin: mina olen mõelnud selle ehitamisest, aga teie olete mõelnud, kuidas seda nimetada.
Krimmi ajakirjanik küsib, kuidas nimetaks Putin Kertši silda.
Putin: Venemaa tegutseb ranges vastavuses kõigi rahvusvaheliste kokkulepetega tuumajõudude kohta.
Putin ei sea samas kahtluse alla Ameerika tuumajõudude võimsust.
Putin: ma pean ütlema ja me ei varja seda, et me oleme ära teinud väga suure töö meie raketi- ja tuumapotentsiaali moderniseerimisel.
Putin: me oleme tugevamad igast potentsiaalsest agressorist.
Trumpi avalduses USA tuumajõudude tugevdamise kohta ei näe Putin midagi uut.
Wall Street Journal küsib veel tuumarelvade kohta ning USA presidendiks valitud Donald Trumpi avalduste kohta samal teemal.
Putin: valimiste nihutamine on võimalik, aga mittevajalik.
Putin: millises riigis?
Wall Street Journali ajakirjanik küsib võimalike ennetähtaegsete presidendivalimiste kohta.
Putin: Rosnefti erastamise raha on eelarvesse juba täies mahus sisse kirjutatud.
Putin: peamine kokkuhoiuartikkel eelarves on riigikaitse. See ei vähenda aga riigi kaitsevõimet.
Putini sõnul on täielikult olemas raha sotsiaalsete kohustuste, sealhulgas maiukaaside täitmiseks.
Putin: mis puudutab eelarvet, siis me lähtume väga konservatiivsetest eeldustest [nafta hinnast] alates 40 dollarist barrelilt.
Putin: teie küsimusele võib vastata hommikuni.
Järgmine küsimus puudutab "maiukaaside" täitmist ja Rosnefti erastamist.
Putin avaldab kahetsust, et seni ei õnnestu veel uurida Mihhail Manevitši mõrva.
Putin: ma pole Aleksei Uljukajeviga rääkinud. Ma arvan, et need materjalid, mille esitasid operatiivteenistused, olid piisavad, et vabastada ta ametist seoses usalduse kaotusega.
Putin: jälgin Nemtsovi mõrva uurimist tähelepanelikult ja toetan kõike, mida teevad uurijad kõigi asjaolude väljaselgitamiseks.
Ehho Moskvõ küsib korruptsioonivastase võitluse, sealhulgas endise majandusarengu ministri Uljukajevi kohta. Kas Putinile ei tundu, et need korruptsiooniasjad muutuvad imitatsiooniks? Et võitlus korruptsiooniga on võitlus koha eest Putini lauas? Kas Putin jälgib Boriss Nemtsovi mõrva uurimist?
Putin: me lähtume sellest, et peame liituma ülemaailmse trendiga üleminekul uuele tehnoloogilisele revolutsioonile. Meil on selle jaoks kõik võimalused.
Putini sõnul oli IT-tehnoloogia eksport alles hiljuti null, aga nüüd juba 7 miljardit dollarit. Paljudes suundades on Venemaa liider.
Putin: jah, seni panustame me kõrgtehnoloogilisse sfääri vähem kui näiteks OECD riigid.
Argumentõ i Faktõ küsib uute tehnoloogiate, majanduskasvu ja infotehnoloogia kohta.
Putin tuletab meelde, et sel aastal oli rekordsaak ja tänab kõiki maainimesi selle tulemuse eest.
Putin: valitsus kavatseb järgmisel aastal jätkata teatud tegevusalade subsideerimist.
Putin: kriisivastased meetmed ei saa olla alalised. Need ongi selleks kriisivastased, et aidata teatud tegevusalasid.
Putinile esitati küsimus subsiidiumide kohta põllumajanduses.
Putin: üldiselt liigume me plaani raames, mis ühiskonnale esitati. See realiseerub ja realiseerub plussmärgiga.
Samas juhtis Putin tähelepanu majanduse reaalse sektori reaalse töötasu väikesele kasvule.
Putin: tuleb tagada edasine majanduse ja tööstustoodangu kasv. Meil on langenud elanikkonna reaalsed sissetulekud. See viib tarbijanõudluse langemiseni ja mõjutab investeeringuid.
Putin: eelarvedefitsiit on vastuvõetav.
Putin: väliskaubanduses säilib positiivne tasakaal.
Putin rõhutab, et sel aasta tulemuste järgi tuleb Venemaal rekordiliselt madal inflatsiooninäitaja: alla 6%.
Putin: põllumajandus näitab sel aastal head dünaamikat.
Putin: peamine näitaja on SKT. 2016. aastal tuleb väike langus. SKT tõus toimub mõnede majanduse reaalse sektori valdkondade arvel, näiteks masinaehituse, aga ka kerge töötleva tööstuse ja põllumajanduse arvel.
Raadiojaam Majak küsib Venemaa majandusliku olukorra kohta.
Putin teeb ettepaneku kohe küsimuste juurde minna.
Putin tervitab ajakirjanikke.
Presidendi koht. Varsti tuleb Putin. https://twitter.com/gamov1/status/812215496976240640
https://twitter.com/TatGol_Sputnik/status/812214992661598208
https://twitter.com/TatGol_Sputnik/status/812204646584516608


description: Politsei- ja piirivalveamet avaldas uusi tõendeid jõulumehe tegevusest Eestis. Nimelt on PPA töötajad enda kinnitusel taadi Eestisse toimetanud ja ootuspäraselt peaks ta siin liikuma ilma põtradeta. - DELFI

title: PPA fototõestus: jõuluvana toimetati kopteriga üle piiri Eestisse


description: Seljas veetava salakaubaveo juhtumite arv on pärast Eesti-Vene kontrolljoone puhastamist tõusnud, samas kui maanteepiiripunktides on salakaubavedu langustrendis. - DELFI

title: Piirijoone puhastamine teeb salakaubavedajate elu kibedaks

maintext:
Seljas veetava salakaubaveo juhtumite arv on pärast Eesti-Vene kontrolljoone puhastamist tõusnud, samas kui maanteepiiripunktides on salakaubavedu langustrendis.
2014. aastal registreeriti n-ö rohelisel piiril 19, läinud aastal 13 ning käesoleval aastal 20 seljas veetava salakaubaveo juhtumit. Politsei-ja piirivalveameti sõnul näitavad need numbrid, et juba ära puhastatud piir võimaldab piirivalvuritel oma tööd senisest paremini teha, vahendasid ERR Uudised "Aktuaalset kaamerat".
"Piirivalvur valvas varem ju piiri sisuliselt põõsaste vahel. Ühest põõsast teiseni oli vaid nähtavus. Eks salakaubavedajatel oli sedavõrd lihtsam tegutseda," rääkis PPA Saatse kordoni juht Arvi Suvi.
Salakauba veol kehtib reegel, et mida suuremad on toodavad kogused, seda keerukamad on ka peidukohad. Maksu- ja tolliameti Lõuna tollipunkti juhataja Toomas Huik ütles, et üks keerukam juhtum oli, kui salakaup oli surugaasiballoonides.
Kui seljas veetava salakauba vedu näitab kerget tõusu, siis salakauba smugeldamine maanteed mööda jällegi languses. Koidula maanteepiiripunktis on tänavu avastatud 98 rikkumist, mis on 30% vähem kui läinud aastal.


description: Euroopa Parlamendi liige Lätist Andrejs Mamikins (erakond Kooskõla) kinkis Süüria presidendile Bashar al-Assadile hõbemündi Riia kujutisega ning ütles, et Lätis suhtub palju inimesi sümpaatiaga nii Süüria riigipeasse kui ka lihtsatesse süürlastesse. - DELFI

title: Läti eurosaadik Mamikins kinkis Assadile Riia kujutisega hõbemündi

maintext:
Euroopa Parlamendi liige Lätist Andrejs Mamikins (erakond Kooskõla) kinkis Süüria presidendile Bashar al-Assadile hõbemündi Riia kujutisega ning ütles, et Lätis suhtub palju inimesi sümpaatiaga nii Süüria riigipeasse kui ka lihtsatesse süürlastesse.
Mamikinsi büroo teatas, et europarlamendi liige saabus Damaskusesse Süüria valitsuse kutsel. Koos Mamikinsiga olid delegatsioonis Eesti keskerakondlane Yana Toom ja itaallane Stefano Maullu. Assadiga kohtusid üheaegselt Euroopa Parlamendi ja Venemaa föderatsiooninõukogu delegatsioonid. Viimast juhtis väliskomitee esimees Konstantin Kossatšov, vahendab Läti Delfi.
Läti välisminister Edgars Rinkēvičs teatas, et Mamikinsi kohtumine Assadiga on vastuvõetamatu ja väärib hukkamõistu, sest Assad on pannud toime kuritegusid oma riigi elanike vastu.
Läti presidendi Raimonds Vējonise pressiesindaja Mārtiņš Drēģeris ütles, et see kohtumine on teravas vastuolus Euroopa Parlamendi ühise seisukoha ja Assadi režiimi vastu kehtestatud sanktsioonidega.


description: Euroopa Komisjoni kommunikatsiooni peadirektoraat valis ametlikult kinnitamata andmetel komisjoni Eesti esinduse uueks juhiks Keit Kasemetsa. - DELFI

title: ERR: Euroopa Komisjoni Eesti esinduse uue juhi nimi on teada

maintext:
Euroopa Komisjoni kommunikatsiooni peadirektoraat valis ametlikult kinnitamata andmetel komisjoni Eesti esinduse uueks juhiks Keit Kasemetsa.
Ametlikult annab Euroopa Komisjon uue esinduse juhi nime teada ilmselt uue aasta alguses, kuid ERR.ee-le teadaolevalt on otsus Kasemetsa kasuks juba ära tehtud. Keit Kasemets ise ega ka Euroopa Komisjoni Eesti esindus seda uudist veel ei kinnita, väites, et neil see info puudub.
"Ei saa kuidagi kinnitada," vastas Kasemets küsimusele, kas info tema ametisse kinnitamisest vastab tõele. "Viimane intervjuuvoor oli 21. detsembril ja nüüd tuleb oodata lõplikku otsust. Komisjonis on pühadeaeg, eks kusagil järgmise aasta algul tuleb see otsus," ütles Kasemets.
Ka Euroopa Komisjoni Eesti esindusest teatati, et praegu on Komisjonis kollektiivpuhkus, tööle minnakse alles 3. jaanuaril, mistõttu on alust arvata, et otsus tuleb järgmise nädala lõpuks.
Eesti Päevaleht kirjutas juba eelmisel nädalal, et Euroopa Komisjoni Eesti esinduse juhi valimistel on viimasesse vooru jõudnud majandusministeeriumi siseturu asekantsler Keit Kasemets ja välisministeeriumi Euroopa osakonna Kagu-Euroopa ja Euroopa Liidu üldasjade büroo nõunik Taavi Toom.


description: Tänu ettevõtte territooriumile paigaldatud videovalvele ja turvatöötajate kiirele reageerimisele õnnestus peatada veljevargus, mis toonuks ligi 1800 euro suuruse kahju. - DELFI

title: Pakke üle aia loopinud isikud osutusid varasteks, kes tahtsid minema viia 1800 euro eest velgi


description: Rooma paavst Franciscus kutsus oma traditsioonilises jõulupühade läkituses Urbi et Orbi lõpetama sõjategevust Süürias, öeldes, et valatud on liiga palju verd. - DELFI

title: Paavst kutsus jõululäkituses lõpetama verevalamist ja otsima lahendusi

maintext:
Paavst Franciscus Foto: TIZIANA FABI, AFP
Rooma paavst Franciscus kutsus oma traditsioonilises jõulupühade läkituses Urbi et Orbi lõpetama sõjategevust Süürias, öeldes, et valatud on liiga palju verd.


description: Ühendkuningriigi monarh kuninganna Elizabeth II maadleb endiselt raske külmetusega, mistõttu ta ei osale traditsioonilisel jõulupühade jumalateenistusel, vahendab saareriigi meedia. - DELFI

title: Kuninganna Elizabeth II maadleb raske külmetusega ega osale jõuluüritusel


description: Venemaa jõustruktuuridele kuuluvate lennukite Tu-154B-2 lennud on kuni Mustal merel aset leidnud lennukatastroofi põhjuste väljaselgitamiseni peatatud, teatas allikas Interfaxile. - DELFI

title: Interfax: Venemaal peatati lennud katastroofi sattunud lennukitüübiga Tu-154B-2


description: Mida tõi Eesti ja maailma uudistesse kolmapäev, 28. detsember? Vaata Delfi TV kokkuvõtet! - DELFI

title: 100 SEKUNDIT: Augli külas hukkus puu alla jäänud naine; Taxify lubab aastavahetusel taksohinda tõsta kuni neli korda


description: Ameerika Ühendriikide tulevase riigipea Donald Trumpi New Yorgi osariigi kampaaniajuht Carl Paladino ütles ajakirjanikele, et president Barack Obama võiks surra hullulehmatõvesse ja esimene leedi asuda elama ahvidega Aafrikasse. - DELFI

title: Trumpi New Yorgi kampaaniajuht: Michelle Obama võiks elada ahvidega Aafrikas

maintext:
Ameerika Ühendriikide tulevase riigipea Donald Trumpi New Yorgi osariigi kampaaniajuht Carl Paladino ütles ajakirjanikele, et president Barack Obama võiks surra hullulehmatõvesse ja esimene leedi asuda elama ahvidega Aafrikasse.
New Yorgi ajaleht ArtVoice küsis sel nädalal kohalikelt poliitikutel nende ootuste kohta järgmiseks aastaks. Vabariiklaste endine kubernerikandidaat Paladino vastas, et tema soovib, et „Obama haigestuks hullulehmatõppe /.../ ja maetaks enne kohtuistungit karjamaale Valerie Jarreti (Valge Maja vanemnõunik) kõrvale, kes mõistetaks eelnevalt süüdi mässu õhutamises ja riigireetmises ning kellelt kongikaaslane võtaks maha pea“.
Ühtlasi märkis Paladino, et ta sooviks järgmisel aastal lahti saada esimesest leedist Michelle Obamast, kes tema meelest „võiks olla taas meesterahvas ja tuleks lahti lasta Zimbabwes, kus ta elaks lahedasti koopas koos gorilla Maxiega“.
Trumpi kampaaniajuht selgitas oma vastuolulisi kommentaare veebiportaali Media Ite vahendusel, öeldes, et ta teab väga hästi, et ei ole poliitiliselt korrektne. „Minult küsiti, mida ma järgmiselt aastalt soovin, ja ma vastasin,“ lausus ta.
New Yorgi ametis olev demokraadist kuberner Andrew Cuomo nimetas Paladino avaldust aga rassistlikuks, koledaks ja taunitavaks ning soovitas vabariiklast mitte tõsiselt võtta. Kuberner avaldas ühtlasi kahetsust, et Paladino rikub osariigi mainet ja teeb kohalikele häbi. „Tema seisukoht ei väljenda ühegi tõelise newyorklase arvamust,“ toonitas Cuomo.


description: Aastatepikkust traditsiooni järgides tellib Tallinna sotsiaal- ja tervishoiuamet kodutute öömajadesse pühadeprae ka 31. detsembri õhtuks, et pakkuda pühadetoitu neile, kellel endal ei ole selleks võimalusi. - DELFI

title: Tallinna kodutud saavad uusaastaööl öömajades pühadepraadi


description: Matti Maasikas, Eesti eesistumise eriesindaja Euroopa Liidu juures, kirjutas oma blogis, et avalikkusega suhtlemine eesistumise ajal on Eesti jaoks haruldane võimalus ja meeletu ülesanne, sest meie inimesed pole harjunud Brüsseli pressikorpusega suhtlema. - DELFI

title: Matti Maasikas: Eesti poliitikud ja diplomaadid pole rahvusvahelise ajakirjandusega suhtlemisega harjunud

maintext:
Matti Maasikas, Eesti eesistumise eriesindaja Euroopa Liidu juures, kirjutas oma blogis, et avalikkusega suhtlemine eesistumise ajal on Eesti jaoks haruldane võimalus ja meeletu ülesanne, sest meie inimesed pole harjunud Brüsseli pressikorpusega suhtlema.
"Eesti eesistumist ettevalmistav komisjon kinnitas Brüsseli "kõneisikute" nimekirja. Ei mingeid üllatusi – saadikud, pressiesindajad, lisaks kaks eksperti, üks digi-, teine korralduse teemal. Avalikkusega suhtlemine eesistumise ajal on haruldane võimalus ja meeletu ülesanne. Meeletu ülesanne, kuna Brüsseli pressikorpus on ülimalt professionaalne, tunneb kõiki eelnõusid ja teemasid detailselt ja EE poliitikud ja diplomaadid pole rahvusvahelise ajakirjandusega suhtlemisega lihtsalt eriti harjunud – ETV Foorumis keelega lobisemine sind Brüsseli lavalaudadeks ei treeni," kirjutas Maasikas.
"Haruldane võimalus, kuna Brüsselis, (diplomaatiliselt öeldes, kui ei taha lekkima-sõna kasutada), jõuab ajakirjanduseni kõik, eriti selliste väljaanneteni nagu Financial Times, Politico jne. Nende ajakirjanikel on suurepärane ligipääs täpselt sinna, kuhu vaja ja väikese liikmesriigi esindajaid nad liiga tihti ei vaja. Eesistujal on aga infole ligipääs hoopis parem kui nn tavalisel liikmesriigil," lisas Maasikas.


description: Venemaa kaitseministeeriumi lennuki Tu-154 pardasalvesti dešifreerimise esialgsed andmed annavad tunnistust sellest, et lennuk kaotas juhitavuse probleemide tõttu tiivaklappidega. - DELFI

title: Avaldati Musta merre kukkunud Vene lennuki pilootide viimased sõnad: komandör, me kukume!

maintext:
Venemaa kaitseministeeriumi lennuki Tu-154 pardasalvesti dešifreerimise esialgsed andmed annavad tunnistust sellest, et lennuk kaotas juhitavuse probleemide tõttu tiivaklappidega.
Must kast salvestas lennuki meeskonna omavahelise vestluse kokpitis, vahendab Life.
Vestlus katkeb sellega, kui üks pilootidest hüüatab: „Klapid, kurat!“ Seejärel kostab karje: „Komandör, me kukume!“
Pilootide vestlus oli pardasalvesti järgi järgmine:
- …Kiirus 300… (arusaamatu)
- (arusaamatu)
- Tõmbasin telikud sisse, komandör.
- (arusaamatu)
- Uhh, joomajoo!
(kõlab terav signaal)
- Klapid, kurat, mis jama see on!
- Kõrgusmõõtur!
- Meil… (arusaamatu)
(Kõlab ohtliku maapinnale lähenemise signaal)
- (arusaamatu)
- Komandör, me kukume!
Salvestuse lõpp.


description: Vähiravifond Kingitud Elu jagab üht südantsoojendavat lugu suure südamega tüdrukust, kes tõi fondile oma taskuraha. - DELFI

title: Koolitüdruk tõi taskuraha ümbrikus vähihaigete toetusfondile


description: Täna kella 13.40 ajal sai politsei teate, et Jägala jões hulbib auto. Jões otse Jägala joa all oli tõepoolest Honda sõiduauto, sõidukis kedagi ei olnud. - DELFI

title: FOTO: Jägala jões hulpis auto, juhti veest ega sõidukist ei leitud


description: Yana Toom ütles "Aktuaalsele kaamerale" antud telefoniintervjuus, et kõneles Assadiga rahvusvahelisest olukorrast ja sanktsioonidest, kuid peamine teema oli Süüria vaherahu. - DELFI

title: Yana Toom Süüriast: Assad oli seekord rahulikum

maintext:
Yana Toom ütles "Aktuaalsele kaamerale" antud telefoniintervjuus, et kõneles Assadiga rahvusvahelisest olukorrast ja sanktsioonidest, kuid peamine teema oli Süüria vaherahu.
Toomi sõnul oodatakse Süürias vaherahu pikisilmi ning loodetakse, et see võibki nüüd sõja lõpetada, vahendab ERR.
Toom ütles, et ta loodab, et seekordne relvarahu peab. "Kui eelmine kord president Bashar al-Assadiga kohtusime, siis tema suhtumine Türgi poliitikasse ja isegi isiklikult Tayyip Erdogani oli palju sõjakam. Täna ta tundus olevat palju konstruktiivsem ja rahulikum," märkis Toom.
"Kui vaatame seda plaani, siis sisuliselt tähendab see seda, et Venemaa ja Türgi mõlemad garanteerivad, et vaherahu kehtib nende poolt, keda nemad mõjutavad või kontrollivad," lisas ta.
Peamine põhjus, miks ta Süüriasse sõitis, on Toomi sõnul põgenikekriis.
"On väga selge, et põgenikekriis, mis tabas Euroopat ja mis jõudis ka Eestisse, sai alguse just siit piirkonnast ja kui me seda probleemi siin ei lahenda, siis ei lahenda ka põgenikeprobleemi Euroopa Liidus," ütles ta.
Toom kinnitas, et reisi ja elamiskulude eest maksis ta ise. "Mingit pistmist Kremli, Assadi või kellegi teisega siin ei ole," ütles ta.
Samuti süürias viibv kirjanik ja ajakirjanik Andrei Hvostov kirjutas oma Facebboki kontol neljapäeva õhtul: "Kunagi üks eesti naisajakirjanik kohtus Žirinovskiga ja pihtis hiljem selle magneetilisest jõust. Ja üks kultuurivaldkonnas tegutsev mees, kes kohtus Putiniga (medali üleandmisel), märkas tema magneetilist jõudu. Teatan rõõmsaste, et al-Assadil selline magnetism puudub. Vähemalt mina seda ei märganud."


description: Berliini Schönleinstraße metroojaamas süüdati ööl vastu esimest jõulupüha põlema magav kodutu. Kõik seitse kahtlusalust on aga nüüdseks identifitseeritud. - DELFI

title: Berliinis süütasid seitse noormeest magava kodutu


description: USA presidendiks valitud Donald Trump pani ette, et USA ja Venemaa jätaksid demokraatliku partei arvutite häkkimise teema rahule ning USA peaks oma eluga edasi minema. - DELFI

title: Trump võimalikest uutest sanktsioonidest Venemaale: me peaksime oma eluga edasi minema

maintext:
USA presidendiks valitud Donald Trump pani ette, et USA ja Venemaa jätaksid demokraatliku partei arvutite häkkimise teema rahule ning USA peaks oma eluga edasi minema.
Trump on väljendanud kahtlust USA luureagentuuride hinnangute suhtes, et demokraatliku partei arvutitest ja isikutelt varastasid informatsiooni ning panid selle internetti üles Trumpi presidendivalimiste võidule aitamiseks Vene häkkerid, vahendab Reuters.
USA presidendi Barack Obama administratsioon kavatseb neljapäeval teatavaks teha mitmed vastumeetmed Venemaale, teatasid kaks USA ametnikku kolmapäeval.
Kui ajakirjanikud küsisid, kas USA peaks Venemaa vastu sanktsioonid kehtestama, vastas Trump: „Ma arvan, et me peaksime oma eluga edasi minema. Ma arvan, et arvutid on elusid väga palju keerulisemaks teinud. Kogu arvutiajastu on jõudnud kohta, kus keegi ei tea täpselt, mis toimub.“
Trump ütles, et ei ole tutvunud vabariiklasest senaatori Lindsey Grahami varem kolmapäeval tehtud avaldusega, mille järgi peaksid Venemaa ja president Vladimir Putin ootama küberrünnakute eest karme sanktsioone.